qundao/data-zh-poetry huggingface dataset:
梦赋诗寻得唐韵册检看见恩字韵
作者：金君卿
朝代：宋

太平无事日，藩服尽宾门。九奏张新乐，千官奉至尊。光华逢舜旦，赓载诵尧言。在沼祥麟萃，来庭彩凤翻。需云和气应，宝兽异香喷。下列容沾醉，何从报主恩。
梦赋诗寻得唐韵册检看见恩字韵
作者：金君卿
朝代：宋

太平无事日，藩服尽宾门。
九奏张新乐，千官奉至尊。
光华逢舜旦，赓载诵尧言。
在沼祥麟萃，来庭彩凤翻。
需云和气应，宝兽异香喷。
下列容霑醉，何从报主恩。
水心亭分題
作者：金君卿
朝代：宋

雨脚新收晚照開，水心亭上一曾來。
紅裙只解邀人醉，競折新荷當酒杯。
水心亭分题
作者：金君卿
朝代：宋
体裁：七言绝句

雨脚新收晚照开，水心亭上一曾来。红裙只解邀人醉，竞折新荷当酒杯。
池亭避暑
作者：金君卿
朝代：宋
体裁：七言绝句

新花犹未出圆荷，月射风翻卷翠波。对酒强须通夕醉，暑天清景此为多。
池亭避暑
作者：金君卿
朝代：宋

新花猶未出圓荷，月射風翻卷翠波。
對酒强須通夕醉，暑天清景此爲多。
池州
作者：金君卿
朝代：宋
体裁：七言绝句

秋浦南边绝点埃，碧围烟嶂一屏开。当时小杜行吟处，重见高阳骑从来。
池州
作者：金君卿
朝代：宋

秋浦南邊絕點埃，碧圍煙嶂一屏開。
當時小杜行吟處，重見高陽騎從來。
汴渠
作者：金君卿
朝代：宋

洪河貫中州，隨汴鑿支流。
滔滔萬里來，禹浪東南浮。
糧道所由濟，日逝千斯舟。
嗟哉隋皇帝，禍起江都遊。
先身不先民，及樂不及憂。
遠棄宗室重，死作社稷羞。
胡爲得民力，舉鍤成巨溝。
後來蒙其利，厥功固難酬。
願思所以失，宴安仍仇讎。
汴渠
作者：金君卿
朝代：宋
体裁：古风

洪河贯中州，随汴凿支流。滔滔万里来，禹浪东南浮。粮道所由济，日逝千斯舟。嗟哉隋皇帝，祸起江都游。先身不先民，及乐不及忧。远弃宗室重，死作社稷羞。胡为得民力，举锸成巨沟。后来蒙其利，厥功固难酬。愿思所以失，宴安仍仇雠。
淝山东归
作者：金君卿
朝代：宋
体裁：五言律诗

巨区苦行役，今日又东归。揽辔月盈把，出林霜满衣。眼看风叶乱，心逐野云飞。税马山前驿，长天又落晖。
淝山東歸
作者：金君卿
朝代：宋

巨區苦行役，今日又東歸。
攬轡月盈把，出林霜滿衣。
眼看風葉亂，心逐野雲飛。
稅馬山前驛，長天又落暉。
淩歊台
作者：金君卿
朝代：宋
体裁：古风

风流六朝士，曾此登高岑。太白访幽踪，飘飘成微吟。牧之感遗事，名字留碑阴。我来徒感慨，千载一披襟。
淩歊臺
作者：金君卿
朝代：宋

風流六朝士，曾此登高岑。
太白訪幽蹤，飄飄成微吟。
牧之感遺事，名字留碑陰。
我來徒感慨，千載一披襟。
清江台
作者：金君卿
朝代：宋

贡章湍险吁可惊，岸翻石走轰雷霆。
崩奔出贑一千里，江势到此纔渊渟。
道山仙府相照映，盘泊下饮苍龙精。
金沙洗淘洲屿出，红紫错杂围春城。
郡台峨空压万瓦，况值开霁宜高明。
老郎官冷厌缰锁，亦有罇酒难独倾。
旋烹茗粥别官佐，明朝又作新昌行。
清江台
作者：金君卿
朝代：宋

贡章湍险吁可惊，岸翻石走轰雷霆。崩奔出赣一千里，江势到此才渊渟。道山仙府相照映，盘泊下饮苍龙精。金沙洗淘洲屿出，红紫错杂围春城。郡台峨空压万瓦，况值开霁宜高明。老郎官冷厌缰锁，亦有樽酒难独倾。旋烹茗粥别官佐，明朝又作新昌行。
清江臺
作者：金君卿
朝代：宋

貢章湍險吁可驚，岸翻石走轟雷霆。
崩奔出贑一千里，江勢到此纔淵渟。
道山仙府相照映，盤泊下飲蒼龍精。
金沙洗淘洲嶼出，紅紫錯雜圍春城。
郡臺峨空壓萬瓦，況值開霽宜高明。
老郎官冷厭韁鎖，亦有罇酒難獨傾。
旋烹茗粥別官佐，明朝又作新昌行。
清風閣
作者：金君卿
朝代：宋

勢壓最高峯，四軒橫斷虹。
江山形勝外，疆埸畫圖中。
景物浩無主，塵襟到即空。
何須遲炎暑，特地揖清風。
清风阁
作者：金君卿
朝代：宋

势压最高峯，四轩横断虹。
江山形胜外，疆埸画图中。
景物浩无主，尘襟到即空。
何须迟炎暑，特地揖清风。
清风阁
作者：金君卿
朝代：宋

势压最高峰，四轩横断虹。江山形胜外，疆埸尽图中。景物浩无主，尘襟到即空。何须迟炎暑，特地揖清风。
游阳府寺
作者：金君卿
朝代：宋

山肋盘纡一径斜，水烟深处梵王家。
闻雷已荐鷄鸣笋，未火先尝雀舌茶。
吟客披云题石壁，药僧和露扫松花。
纵游向晚寻归路，渡口平沙卧古槎。
游阳府寺
作者：金君卿
朝代：宋

山肋盘纡一径斜，水烟深处梵王家。闻雷已荐鸡鸣笋，未火先尝雀舌茶。吟客披云题石壁，药僧和露扫松花。纵游向晚寻归路，渡口平沙卧古槎。
滕王閣
作者：金君卿
朝代：宋

無復朱樓萬幕垂，碧流青嶂似當時。
不須越舞并秦唱，自有韓文與杜詩。
殘雪未消春到晚，彩毫爭落酒行遲。
滿簾紅日江天暮，隔浦一聲楊柳枝。
滕王阁
作者：金君卿
朝代：宋

无复朱楼万幕垂，碧流青嶂似当时。不须越舞并秦唱，自有韩文与杜诗。残雪未消春到晚，彩毫争落酒行迟。满帘红日江天暮，隔浦一声杨柳枝。
滕王阁
作者：金君卿
朝代：宋

无復朱楼万幕垂，碧流青嶂似当时。
不须越舞并秦唱，自有韩文与杜诗。
残雪未消春到晚，彩毫争落酒行迟。
满帘红日江天暮，隔浦一声杨柳枝。
灵辩大师归江南
作者：金君卿
朝代：宋

睿讚释真筌，惟师得本原。
歌时诗百首，祝圣颂千言。
巨轴朝闻御，方袍夕拜恩。
江南归旧隠，高卧老干坤。
灵辩大师归江南
作者：金君卿
朝代：宋

睿赞释真筌，惟师得本原。歌时诗百首，祝圣颂千言。巨轴朝闻御，方袍夕拜恩。江南归旧隐，高卧老乾坤。
瑞金县西池双莲汪簿有诗见寄因以和之
作者：金君卿
朝代：宋
体裁：七言律诗

惠政多应草木知，藕花呈瑞向西池。双红共蒂初含笑，众卉千名总合奇。宠降帝妃妫汭日，恍迷仙佩汉皋时。若教潘令河阳见，肯羡东风桃李枝。
瑞金縣西池雙蓮汪簿有詩見寄因以和之
作者：金君卿
朝代：宋

惠政多應草木知，藕花呈瑞向西池。
雙紅共蒂初含笑，衆卉千名總合奇。
寵降帝妃媯汭日，恍迷仙佩漢臯時。
若教潘令河陽見，肯羨東風桃李枝。
留云山居呈长老元禅师
作者：金君卿
朝代：宋

衡阳岗阜羣龙奔，截起万仞磨天阍。
宿云收踪着平地，星辰满轩斗可扪。
河汉鸿涌岩泉喷，六月飞雪冰木根。
下视吴楚区域分，众山培塿乌足云。
我来环走竟朝曛，摆脱缰锁忘尘纷。
更闻高论益清旷，如挹仙袂游昆崙。
留云山居呈长老元禅师
作者：金君卿
朝代：宋

衡阳岗阜群龙奔，截起万仞磨天阍。宿云收踪著平地，星辰满轩斗可扪。河汉鸿涌岩泉喷，六月飞雪冰木根。下视吴楚区域分，众山培塿乌足云。我来环走竟朝曛，摆脱缰锁忘尘纷。更闻高论益清旷，如挹仙袂游昆崙。
留应圣宫
作者：金君卿
朝代：宋
体裁：七言绝句

松扫醮坛青羽盖，杉围精馆碧油幢。葛张二老今何许，云外归来鹤一双。
留應聖宮
作者：金君卿
朝代：宋

松掃醮壇青羽蓋，杉圍精館碧油幢。
葛張二老今何許，雲外歸來鶴一雙。
留雲山居呈長老元禪師
作者：金君卿
朝代：宋

衡陽崗阜羣龍奔，截起萬仞磨天閽。
宿雲收蹤著平地，星辰滿軒斗可捫。
河漢鴻湧巖泉噴，六月飛雪冰木根。
下視吳楚區域分，衆山培塿烏足云。
我來環走竟朝曛，擺脫韁鎖忘塵紛。
更聞高論益清曠，如挹仙袂遊崑崙。
留題分宜前山吳隠士白雲亭·其一
作者：金君卿
朝代：宋

面挹晴光錦繡川，却臨蒼澗玉聲涓。
逸民自有山中樂，不問山前令尹賢。
留題分宜前山吳隠士白雲亭·其二
作者：金君卿
朝代：宋

江上青山山上泉，酌泉烹茗白雲間。
長官不擾民無訟，共喜登臨一日閑。
留題張氏頤文閣
作者：金君卿
朝代：宋

鄱陽才子鍾慶門，巍冠大带何紛紛。
誠心樂道自頤養，霧豹蔚彧珍其文。
朱欄碧瓦江之垠，更敞高閣淩煙氛。
烟中數岫列窗牖，急雨洗出青無痕。
乍來耳目益開爽，況日文酒酣天真。
前年詔下起嵓隠，子直奮起軒浮雲。
不嫌官小喜及養，斂板歸拜高堂親。
子方歸寧亦同樂，與子登眺開芳樽。
定交酌壽雖所愧，相望蘭桂長清芬。
留題楊子陸清照亭
作者：金君卿
朝代：宋

縣舍敵幽居，蕭然敞軒檻。
高迎遠峯入，下與新池闞。
清景月生晝，寒光冰滿鑑。
狎鳥自相得，輕舠不容泛。
對此須澄心，宜哉水爲鑒。
留题分宜前山吴隐士白云亭
作者：金君卿
朝代：宋

面挹晴光锦绣川，却临苍涧玉声涓。逸民自有山中乐，不问山前令尹贤。江上青山山上泉，酌泉烹茗白云间。长官不扰民无讼，共喜登临一日闲。
留题分宜前山吴隠士白云亭·其一
作者：金君卿
朝代：宋
体裁：七言绝句

面挹晴光锦绣川，却临苍涧玉声涓。逸民自有山中乐，不问山前令尹贤。
留题分宜前山吴隠士白云亭·其二
作者：金君卿
朝代：宋
体裁：七言绝句

江上青山山上泉，酌泉烹茗白云间。长官不扰民无讼，共喜登临一日闲。
留题张氏颐文阁
作者：金君卿
朝代：宋

鄱阳才子钟庆门，巍冠大带何纷纷。
诚心乐道自颐养，雾豹蔚彧珍其文。
朱栏碧瓦江之垠，更敞高阁凌烟氛。
烟中数岫列窗牖，急雨洗出青无痕。
乍来耳目益开爽，况日文酒酣天真。
前年诏下起嵓隠，子直奋起轩浮云。
不嫌官小喜及养，敛板归拜高堂亲。
子方归宁亦同乐，与子登眺开芳樽。
定交酌寿虽所愧，相望兰桂长清芬。
留题张氏颐文阁
作者：金君卿
朝代：宋

鄱阳才子钟庆门，巍冠大带何纷纷。诚心乐道自颐养，雾豹蔚彧珍其文。朱栏碧瓦江之垠，更敞高阁淩烟氛。烟中数岫列窗牖，急雨洗出青无痕。乍来耳目益开爽，况日文酒酣天真。前年诏下起嵓隐，子直奋起轩浮云。不嫌官小喜及养，敛板归拜高堂亲。子方归宁亦同乐，与子登眺开芳樽。定交酌寿虽所愧，相望兰桂长清芬。
留题杨子陆清照亭
作者：金君卿
朝代：宋

县舍敌幽居，萧然敞轩槛。
高迎远峯入，下与新池阚。
清景月生昼，寒光冰满鑑。
狎鸟自相得，轻舠不容泛。
对此须澄心，宜哉水为鉴。
留题杨子陆清照亭
作者：金君卿
朝代：宋

县舍敌幽居，萧然敞轩槛。高迎远峰入，下与新池阚。清景月生昼，寒光冰满鉴。狎鸟自相得，轻舠不容泛。对此须澄心，宜哉水为鉴。
病起
作者：金君卿
朝代：宋
体裁：七言绝句

黄祖城边下石船，蕉林暗地雨如烟。只知问俗求民瘼，却愧经旬卧瘴天。
病起
作者：金君卿
朝代：宋

黄祖城邊下石船，蕉林暗地雨如煙。
只知問俗求民瘼，却愧經旬卧瘴天。
病間偶作
作者：金君卿
朝代：宋

壯矣尚無成，區區京國行。
食貧諳世態，卧病見交情。
萬事風埃過，寸心霜雪明。
誰知丈夫志，日月照功名。
病间偶作
作者：金君卿
朝代：宋
体裁：五言律诗

壮矣尚无成，区区京国行。食贫谙世态，卧病见交情。万事风埃过，寸心霜雪明。谁知丈夫志，日月照功名。
盛暑偶游旷亭书于再生樟石碣之阴
作者：金君卿
朝代：宋
体裁：七言绝句

万里雄风海峤来，客襟聊为旷亭开。千年古木清阴合，若比庄椿是美材。
盛暑偶遊曠亭書于再生樟石碣之陰
作者：金君卿
朝代：宋

萬里雄風海嶠來，客襟聊爲曠亭開。
千年古木清陰合，若比莊椿是美材。
真珠亭
作者：金君卿
朝代：宋
体裁：七言绝句

新寺回廊入翠微，亭前珠树斗芳菲。寄言游者休披采，还似人怀薏苡归。
真珠亭
作者：金君卿
朝代：宋

新寺回廊入翠微，亭前珠樹鬭芳菲。
寄言遊者休披採，還似人懷薏苡歸。
石
作者：金君卿
朝代：宋

地隘風波勢已驚，更容頑險暗中傾。
自嗟忠信猶防患，却任舟人委曲行。
石
作者：金君卿
朝代：宋
体裁：七言绝句

地隘风波势已惊，更容顽险暗中倾。自嗟忠信犹防患，却任舟人委曲行。
石龜塘
作者：金君卿
朝代：宋

石化神龜不計年，方塘依舊冽寒泉。
氛埃不到真仙境，擬倩麻姑種碧蓮。
石龟塘
作者：金君卿
朝代：宋

石化神龟不计年，方塘依旧冽寒泉。
氛埃不到真仙境，拟倩麻姑种碧莲。
石龟塘
作者：金君卿
朝代：宋

石化神龟不计年，方塘依旧洌寒泉。氛埃不到真仙境，拟倩麻姑种碧莲。
离山阳阻风少憩归思浩然
作者：金君卿
朝代：宋

雨寒风横暂停桡，楚望亭南十里遥。舟刺水村衔燕尾，桥横烟市隐虹腰。归程不待春潮涨，孤愤难凭斗酒销。幸有同途江外客，不吟何以慰无聊。
离山阳阻风少憩归思浩然
作者：金君卿
朝代：宋

雨寒风横暂停桡，楚望亭南十里遥。
舟刺水村衔燕尾，桥横烟市隠虹腰。
归程不待春潮涨，孤愤难凭斗酒销。
幸有同途江外客，不吟何以慰无聊。
秋雁
作者：金君卿
朝代：宋

北来南去年年事，微物还应不自由。缯缴多机当远谢，稻粱已饱更何求。潇潇风雨衡阳暮，渺渺烟波震泽秋。夜过边城牢闭口，断肠砧杵不禁愁。
秋鴈
作者：金君卿
朝代：宋

北來南去年年事，微物還應不自由。
繒繳多機應遠謝，稻粱已飽更何求。
瀟瀟風雨衡陽暮，渺渺烟波震澤秋。
夜過邊城牢閉口，斷腸砧杵不禁愁。
秋鴈
作者：金君卿
朝代：宋

北来南去年年事，微物还应不自由。
缯缴多机应远谢，稻粱已饱更何求。
潇潇风雨衡阳暮，渺渺烟波震泽秋。
夜过边城牢闭口，断肠砧杵不禁愁。
義烏
作者：金君卿
朝代：宋

徒知感義海邊州，未效精衷已白頭。
苑囿清陰無限好，棲身容借一枝不。
花沼分題
作者：金君卿
朝代：宋

寒光凈色照花林，更喜詩家共賞心。
謝客不成春草夢，杜郎須强海棠吟。
惟憂別去歌雲散，不管愁來鬢雪侵。
且試主人新酒令，片紅飄琖十分斟。
花沼分题
作者：金君卿
朝代：宋

寒光净色照花林，更喜诗家共赏心。谢客不成春草梦，杜郎须强海棠吟。惟忧别去歌云散，不管愁来鬓雪侵。且试主人新酒令，片红飘盏十分斟。
花沼分题
作者：金君卿
朝代：宋

寒光凈色照花林，更喜诗家共赏心。
谢客不成春草梦，杜郎须强海棠吟。
惟忧别去歌云散，不管愁来鬓雪侵。
且试主人新酒令，片红飘琖十分斟。
范資政移鎮杭州一百韻
作者：金君卿
朝代：宋

聖門高弟游淵源，當時所得惟十賢。
科張言行政與學，兼此四者誰能然。
公含天資得具美，出文入武材謨全。
軒昂盛時進以道，行高德鉅齊回騫。
發爲文章動驚俗，邈與游夏爭差肩。
手鑿大竅破混沌，分得清濁歸坤乾。
斯文去聖日已遠，泯塞不絕猶涓涓。
公恢吾儒獨振起，力引巨海吞百川。
周旋六經後諸子，陟彼泰山望八埏。
提携千篇去奏御，列宿環拱分經躔。
章韶夏濩忽冥昧，琥璜圭璧慙雕鎸。
詞雄語險氣復銳，猛將正怒揮戈鋋。
羣邪衆枉困淩暴，辟易萬里窮無邊。
飛名禁林號獨步，多士仰則猶權衡。
惟時朝廷政不一，衆口噤暗同寒蟬。
公鬰奇材未得吐，盤虹積玉胸中填。
囊書萬言究大政，徑欲鍛石持補天。
自從諫言抉心膽，慷慨大論君之前。
采詩上誦關雎化，稽古下陳無逸篇。
材高於時衆所忌，讒機巧網相包纏。
如公之言遽見斥，嗟嗟吾道何其邅。
上思賈生久不見，一日開悟俄詔還。
歸來復踐諫諍列，正似猛矢加勁弦。
遂登天閣承顧問，凡日三接親邃延。
乃眷京畿作大尹，有美聞望如庭堅。
公言臣節矧可奪，寧方而折何能圓。
咄哉小人正用事，亦以茅茹相引牽。
大凡威福自人主，其下臣子敢得專。
設若園林養材木，腐枝朽枿須剝刓。
方今之患猶大腫，未得良藥何能痊。
大書斥言不忌諱，貫理若以珠貝穿。
天子爲之徹旒纊，樂以從諫如轉鏇。
退思謂言即施設，返逆衆耳遭訶訮。
黄鵠孤飛下太液，勢力不勝梟與鳶。
遭罹綱羅不得奮，擺翮垂翅江之壖。
身雖江湖豈云樂，與國憂戚常悁悁。
謂時久安慮必遠，往往達旦目不眩。
俄而烽警半夜至，黠羌豕哾窺西偏。
廟堂奇兵不施設，主帥肉食驕且孱。
王師之行屢挫衄，邊邑騷動何喧闐。
朝廷方議擇儒將，諍臣列奏飛封牋。
起公于西代天討，推轂以送操中權。
奉師尊行天子命，德望遠振威先零。
指揮風行紀律定，士卒增氣百十年。
先期長戈斷爾臂，隨以巨杵春其咽。
羣兇膽落禁不發，若卵壓以泰華巔。
諭以天意使安然，踧踖聞命敢不虔。
西人父子相得喜，咸愈大癘就粥饘。
帝曰於予薦太廟，拾得巨鼎容牲牷。
遂以公歸贊大政，思納治道於平平。
公言一物未云獲，惴惴若己推諸淵。
觀今正得仲舒策，夫欲善治須改絃。
公孫之才卒克用，救弊一變期朞年。
國僑首議立謗政，習俗未久非所便。
祁寒暑雨輔天令，嗟爾小人猶怨焉。
甚哉仁義豈迂闊，言未及吐讒人㘋。
邊氓方復思召虎，謂以王命來旬宣。
公揚天休布惠澤，一切苛政咸使蠲。
期民陶然釋重負，時雨驟作蘇枯薦。
被甲邊士衆千旅，又煦鳬藻相依沿。
狡兔竄縮飛鳥伏，良弓收勢藏諸鞬。
時將勞還亟大用，上書願得東南遷。
帝曰老臣重休息，方且畀汝南陽田。
南陽之民悅以化，焱若暖氣來窮燕。
隆冬寒嚴雪積苦，赤子乳負蒙裘氈。
上方南顧孰予濟，頼公往鎮蘇民編。
江東百城控越絕，齊俗輕剽窮奢妍。
三民勞力事故教，揖揖蟻蚋團腥膻。
望公子來日以治，坐使薄惡隨面悛。
雖然一方仰其賜，安得爲惠周幅員。
吾民倥侗豈有識，瞻望德業何拳拳。
凄然末學門下客，憶昨捨耕趨士聯。
飯蔬飲水亦云樂，勉望箕業猶桮捲。
于時鄱陽被公化，樂以教育爲民先。
公嗟吾儒實已落，勉勉欲以經義傳。
强扶駑駘決遠到，足力不騁煩笞鞭。
漸摩師教日已久，有類汙壤遭坯埏。
良工遇物以規矩，方圓大小隨陶甄。
鍛磨拂拭僅成器，未省所用何如旃。
逢時清明輒自喜，才卵而翼思翩翾。
幸歌嘉魚樂賢者，數罟不棄鱅與鰱。
區區一入太常選，誰顧尺蠖猶連蜷。
退思生成有本末，未能豈敢忘蹄筌。
公時提師出萬里，一伏門下無由緣。
皇皇寸祿及親養，乃以名字歸冬銓。
度量未免習爲吏，束縛日以官事煎。
方愚動與時事戾，進退坎埳誰與憐。
男兒三十志未就，却顧文字羞丹鉛。
營營孤飛失所託，恥與燕雀爭連翩。
願奮羽翰脫榛棘，日逐鳳鳥翔飛煙。
跋公之門已俯附，孑孑旆旞當風褰。
十年始得拜車下，若出穢藪遊飛僊。
公之聲名世軻愈，民望其賜猶蹇連。
況當景盛天子聖，將議明堂張九筵。
肯如大過棟已橈，方購梁木扶其顛。
定須籠材器所用，鳩斂天下無棄捐。
經營架構非一幹，願得身備栭與椽。
公歸輔成此基構，手斡元化隨天旋。
致君無爲坐以治，四氣成順豈有愆。
自然民物日陶遂，返我薄俗如羲顓。
范资政移镇杭州一百韵
作者：金君卿
朝代：宋

圣门高弟游渊源，当时所得惟十贤。
科张言行政与学，兼此四者谁能然。
公含天资得具美，出文入武材谟全。
轩昂盛时进以道，行高德鉅齐回骞。
发为文章动惊俗，邈与游夏争差肩。
手凿大窍破混沌，分得清浊归坤干。
斯文去圣日已远，泯塞不绝犹涓涓。
公恢吾儒独振起，力引巨海吞百川。
周旋六经后诸子，陟彼泰山望八埏。
提携千篇去奏御，列宿环拱分经躔。
章韶夏濩忽冥昧，琥璜圭璧惭雕镌。
词雄语险气復锐，猛将正怒挥戈鋋。
羣邪众枉困凌暴，辟易万里穷无边。
飞名禁林号独步，多士仰则犹权衡。
惟时朝廷政不一，众口噤暗同寒蝉。
公鬰奇材未得吐，盘虹积玉胸中填。
囊书万言究大政，径欲锻石持补天。
自从谏言抉心胆，慷慨大论君之前。
采诗上诵关雎化，稽古下陈无逸篇。
材高于时众所忌，谗机巧网相包缠。
如公之言遽见斥，嗟嗟吾道何其邅。
上思贾生久不见，一日开悟俄诏还。
归来復践谏诤列，正似猛矢加劲弦。
遂登天阁承顾问，凡日三接亲邃延。
乃眷京畿作大尹，有美闻望如庭坚。
公言臣节矧可夺，宁方而折何能圆。
咄哉小人正用事，亦以茅茹相引牵。
大凡威福自人主，其下臣子敢得专。
设若园林养材木，腐枝朽枿须剥刓。
方今之患犹大肿，未得良药何能痊。
大书斥言不忌讳，贯理若以珠贝穿。
天子为之彻旒纩，乐以从谏如转旋。
退思谓言即施设，返逆众耳遭诃訮。
黄鹄孤飞下太液，势力不胜枭与鸢。
遭罹纲罗不得奋，摆翮垂翅江之壖。
身虽江湖岂云乐，与国忧戚常悁悁。
谓时久安虑必远，往往达旦目不眩。
俄而烽警半夜至，黠羌豕哾窥西偏。
庙堂奇兵不施设，主帅肉食骄且孱。
王师之行屡挫衄，边邑骚动何喧阗。
朝廷方议择儒将，诤臣列奏飞封笺。
起公于西代天讨，推毂以送操中权。
奉师尊行天子命，德望远振威先零。
指挥风行纪律定，士卒增气百十年。
先期长戈断尔臂，随以巨杵春其咽。
羣凶胆落禁不发，若卵压以泰华巅。
谕以天意使安然，踧踖闻命敢不虔。
西人父子相得喜，咸愈大疠就粥饘。
帝曰于予荐太庙，拾得巨鼎容牲牷。
遂以公归赞大政，思纳治道于平平。
公言一物未云获，惴惴若己推诸渊。
观今正得仲舒策，夫欲善治须改絃。
公孙之才卒克用，救弊一变期朞年。
国侨首议立谤政，习俗未久非所便。
祁寒暑雨辅天令，嗟尔小人犹怨焉。
甚哉仁义岂迂阔，言未及吐谗人㘋。
边氓方復思召虎，谓以王命来旬宣。
公扬天休布惠泽，一切苛政咸使蠲。
期民陶然释重负，时雨骤作苏枯荐。
被甲边士众千旅，又煦鳬藻相依沿。
狡兔窜缩飞鸟伏，良弓收势藏诸鞬。
时将劳还亟大用，上书愿得东南迁。
帝曰老臣重休息，方且畀汝南阳田。
南阳之民悦以化，焱若暖气来穷燕。
隆冬寒严雪积苦，赤子乳负蒙裘毡。
上方南顾孰予济，頼公往镇苏民编。
江东百城控越绝，齐俗轻剽穷奢妍。
三民劳力事故教，揖揖蚁蚋团腥膻。
望公子来日以治，坐使薄恶随面悛。
虽然一方仰其赐，安得为惠周幅员。
吾民倥侗岂有识，瞻望德业何拳拳。
凄然末学门下客，忆昨舍耕趋士联。
饭蔬饮水亦云乐，勉望箕业犹桮捲。
于时鄱阳被公化，乐以教育为民先。
公嗟吾儒实已落，勉勉欲以经义传。
强扶驽骀决远到，足力不骋烦笞鞭。
渐摩师教日已久，有类污壤遭坯埏。
良工遇物以规矩，方圆大小随陶甄。
锻磨拂拭仅成器，未省所用何如旃。
逢时清明辄自喜，才卵而翼思翩翾。
幸歌嘉鱼乐贤者，数罟不弃鳙与鲢。
区区一入太常选，谁顾尺蠖犹连蜷。
退思生成有本末，未能岂敢忘蹄筌。
公时提师出万里，一伏门下无由缘。
皇皇寸禄及亲养，乃以名字归冬铨。
度量未免习为吏，束缚日以官事煎。
方愚动与时事戾，进退坎埳谁与怜。
男儿三十志未就，却顾文字羞丹铅。
营营孤飞失所託，耻与燕雀争连翩。
愿奋羽翰脱榛棘，日逐凤鸟翔飞烟。
跋公之门已俯附，孑孑旆旞当风褰。
十年始得拜车下，若出秽薮游飞僊。
公之声名世轲愈，民望其赐犹蹇连。
况当景盛天子圣，将议明堂张九筵。
肯如大过栋已桡，方购梁木扶其颠。
定须笼材器所用，鸠敛天下无弃捐。
经营架构非一干，愿得身备栭与椽。
公归辅成此基构，手斡元化随天旋。
致君无为坐以治，四气成顺岂有愆。
自然民物日陶遂，返我薄俗如羲颛。
范资政移镇杭州一百韵
作者：金君卿
朝代：宋

圣门高弟游渊源，当时所得惟十贤。科张言行政与学，兼此四者谁能然。公含天资得具美，出文入武材谟全。轩昂盛时进以道，行高德钜齐回骞。发为文章动惊俗，邈与游夏争差肩。手凿大窍破混沌，分得清浊归坤乾。斯文去圣日已远，泯塞不绝犹涓涓。公恢吾儒独振起，力引巨海吞百川。周旋六经后诸子，陟彼泰山望八埏。提携千篇去奏御，列宿环拱分经躔。章韶夏濩忽冥昧，琥璜圭璧惭雕镌。词雄语险气复锐，猛将正怒挥戈鋋。群邪众枉困淩暴，辟易万里穷无边。飞名禁林号独步，多士仰则犹衡权。惟时朝廷政不一，众口噤喑同寒蝉。公郁奇材未得吐，盘虹积玉胸中填。囊书万言究大政，径欲锻石持补天。自从谏言抉心胆，慷慨大论君之前。采诗上诵关雎化，稽古下陈无逸篇。材高于时众所忌，谗机巧网相包缠。如公之言遽见斥，嗟嗟吾道何其邅。上思贾生久不见，一日开悟俄诏还。归来复践谏诤列，正似猛矢加劲弦。遂登天阁承顾问，凡日三接亲邃延。乃眷京畿作大尹，有美闻望如庭坚。公言臣节矧可夺，宁方而折何能圆。咄哉小人正用事，亦以茅茹相引牵。大凡威福自人主，其下臣子敢得专。设若园林养材木，腐枝朽蘖须剥刓。方今之患犹大肿，未得良药何能痊。大书斥言不忌讳，贯理若以珠贝穿。天子为之彻旒纩，乐以从谏如转旋。退思谓言即施设，返逆众耳遭诃詽。黄鹄孤飞下太液，势力不胜枭与鸢。遭罹网罗不得奋，摆翮垂翅江之壖。身虽江湖岂云乐，与国忧戚常悁悁。谓时久安虑必远，往往达旦目不眩。俄而烽警半夜至，黠羌豕哾窥西偏。庙堂奇兵不施设，主帅肉食骄且孱。王师之行屡挫衄，边邑骚动何喧阗。朝廷方议择儒将，诤臣列奏飞封笺。起公于西代天讨，推毂以送操中权。奉师尊行天子命，德望远振威先零。指挥风行纪律定，士卒增气百十年。先期长戈断尔臂，随以巨杵舂其咽。群凶胆落禁不发，若卵压以泰华巅。谕之天意使安然，踧踖闻命敢不虔。西人父子相得喜，咸愈大疠就粥饘。帝曰于予荐太庙，拾得巨鼎容牲牷。遂以公归赞大政，思纳治道于平平。公言一物未云获，惴惴若已推诸渊。观今正得仲舒策，夫欲善治须改弦。公孙之才卒克用，救弊一变期期年。国侨首议立谤政，习俗未久非所便。祁寒暑雨辅天令，嗟尔小人犹怨焉。甚哉仁义岂迂阔，言未及吐谗人㘋。边氓方复思召虎，谓以王命来旬宣。公扬天休布惠泽，一切苛政咸使蠲。期民陶然释重负，时雨骤作苏枯蔫。被甲边士众千旅，又煦凫藻相依沿。狡兔窜缩飞鸟伏，良弓收势藏诸鞬。时将劳还亟大用，上书愿得东南迁。帝曰老臣重休息，方且畀汝南阳田。南阳之民悦以化，焱若暖气来穷燕。隆冬寒严雪积苦，赤子乳负蒙裘毡。上方南顾孰予济，赖公往镇苏民编。江东百城控越绝，齐俗轻剽穷奢妍。三民劳力事故教，揖揖蚁蚋团腥膻。望公之来日以治，坐使薄恶随而悛。虽然一方仰其赐，安得为惠周幅员。吾民崆峒岂有识，瞻望德业何拳拳。凄然末学门下客，忆昨舍耕趋士联。饭蔬饮水亦云乐，勉望箕业犹杯棬。于时鄱阳被公化，乐以教育为民先。公嗟吾儒实已落，勉勉欲以经义传。强扶驽骀决远到，足力不骋烦笞鞭。渐摩师教日巳久，有类污壤遭坯埏。良工遇物以规矩，方圆大小随陶甄。锻磨拂拭仅成器，未省所用何如旃。逢时清明辄自喜，才卵而翼思翩翾。幸歌嘉鱼乐贤者，数罟不弃鳙与鲢。区区一入太常选，谁顾尺蠖犹连蜷。退思生成有本末，未能岂敢忘蹄筌。公时提师出万里，一伏门下无由缘。皇皇寸禄及亲养，乃以名字归冬铨。度量未免习为吏，束缚日以官事煎。方愚动与时事戾，进退坎埳谁与怜。男儿三十志未就，却顾文字羞丹铅。营营孤飞失所托，耻与燕雀争连翩。愿奋羽翰脱榛棘，日逐凤鸟翔飞烟。跋公之门已俯附，孑孑旆旞当风褰。十年始得拜车下，若出秽薮游飞仙。公之声名世轲愈，民望其赐犹蹇连。况当景盛天子圣，将议明堂张九筵。肯如大过栋已桡，方购梁木扶其颠。定须笼材器所用，鸠敛天下无弃捐。经营架搆非一干，愿得身备栭与椽。公归辅成此基构，手斡元化随天旋。致君无为坐以治，四气成顺岂有愆。自然民物日陶遂，返我薄俗如羲颛。
蒙詔書奬諭寄呈王介甫相公
作者：金君卿
朝代：宋

鳳口銜書出九重，帝王親賜紫泥封。
神光下燭將飛劍，真賞重鳴既啞鐘。
砥礪若爲酬睿睠，驅馳何敢嘆塵蹤。
仙翁更借提携力，竹杖由來解化龍。
蒙诏书奖谕寄呈王介甫相公
作者：金君卿
朝代：宋

凤口衔书出九重，帝王亲赐紫泥封。神光下烛将飞剑，真赏重鸣既哑钟。砥砺若为酬睿眷，驱驰何敢叹尘踪。仙翁更借提携力，竹杖由来解化龙。
蒙诏书奬谕寄呈王介甫相公
作者：金君卿
朝代：宋

凤口衔书出九重，帝王亲赐紫泥封。
神光下烛将飞剑，真赏重鸣既哑钟。
砥砺若为酬睿睠，驱驰何敢嘆尘踪。
仙翁更借提携力，竹杖由来解化龙。
謝朱公美遺瓜酒
作者：金君卿
朝代：宋

龍蹄甘美蟻頭香，遠遠緘封遣老郎。
便向嵓亭逃暑去，恨無人共把觥觴。
谢朱公美遗瓜酒
作者：金君卿
朝代：宋
体裁：七言绝句

龙蹄甘美蚁头香，远远缄封遣老郎。便向嵓亭逃暑去，恨无人共把觥觞。
賦得憶梅寄朱公美
作者：金君卿
朝代：宋

七度經春不見梅，水邊亭下獨徘徊。
因思昨夜臘前雪，定是此時花盛開。
遠信浪從江外至，新聲剛向笛中來。
如何便得南歸去，共把清香醉幾回。
贈僧惟益
作者：金君卿
朝代：宋

益也非庸僧，黄卷粗漁獵。
身雖闤闠中，恥與喧囂接。
朝彈側楸局，暮杵青黏葉。
妙理脫扃鍵，高談騰輔頰。
繄予困韁鎖，荏苒尚吏牒。
不見才七年，霜髭已盈鑷。
借問何所因，苦吟詩滿篋。
贈南華拱禪師
作者：金君卿
朝代：宋

祖葉彫零四百年，法燈今見拱師傳。
堂頭海會僧三百，晝課蓮經暮叩禪。
贈成祕校
作者：金君卿
朝代：宋

四門嵓下一翹英，滿腹詩書學已成。
講義羣庠初應辟，絳帷羅列盡諸生。
赋得忆梅寄朱公美
作者：金君卿
朝代：宋
体裁：七言律诗

七度经春不见梅，水边亭下独徘徊。因思昨夜腊前雪，定是此时花盛开。远信浪从江外至，新声刚向笛中来。如何便得南归去，共把清香醉几回。
赠僧惟益
作者：金君卿
朝代：宋

益也非庸僧，黄卷粗渔猎。
身虽阛阓中，耻与喧嚣接。
朝弹侧楸局，暮杵青黏叶。
妙理脱扃键，高谈腾辅颊。
繄予困缰锁，荏苒尚吏牒。
不见才七年，霜髭已盈镊。
借问何所因，苦吟诗满箧。
赠僧惟益
作者：金君卿
朝代：宋

益也非庸僧，黄卷粗渔猎。身虽阛阓中，耻与喧嚣接。朝弹侧楸局，暮杵青黏叶。妙理脱扃键，高谈腾辅颊。繄予困缰锁，荏苒沿吏牒。不见才七年，霜髭已盈镊。借问何所因，苦吟诗满箧。
赠南华拱禅师
作者：金君卿
朝代：宋

祖叶彫零四百年，法灯今见拱师传。堂头海会僧三百，昼课莲经暮叩禅。
赠南华拱禅师
作者：金君卿
朝代：宋

祖叶雕零四百年，法灯今见拱师传。
堂头海会僧三百，昼课莲经暮叩禅。
赠成秘校
作者：金君卿
朝代：宋

四门嵓下一翘英，满腹诗书学已成。
讲义羣庠初应辟，绛帷罗列尽诸生。
赠成秘校
作者：金君卿
朝代：宋

四门嵓下一翘英，满腹诗书学已成。讲义群庠初应辟，绛帷罗列尽诸生。
过姑孰溪观李白旧诗洎乐天弔太白坟短句因而继和
作者：金君卿
朝代：宋

水从照亭来，荡漾涵秋凈。
楼台阚空渺，倒影入明镜。
溪山久寂寥，胜游谁与并。
新月生暮寒，讴歌发渔艇。
过姑孰溪，观李白旧诗。洎乐天《吊太白坟短句》，因而继和
作者：金君卿
朝代：宋

水从照亭来，荡漾涵秋净。楼台阚空渺，倒影入明镜。溪山久寂寥，胜游谁与并。新月生暮寒，讴声发渔艇。
送广州刘待制
作者：金君卿
朝代：宋

光摇剑外使星还，天阁平跻侍从班。
暂命剖符开广府，先声指日定诸蛮。
浮江大斾翩翻去，过岭新恩次第颁。
济俗有谋方适用，卷舒应在笑谈间。
送广州刘待制
作者：金君卿
朝代：宋

光摇剑外使星还，天阁平跻侍从班。暂命剖符开广府，先声指日定诸蛮。浮江大旆翩翻去，过岭新恩次第颁。济俗有谋方适用，卷舒应在笑谈间。
送廣州劉待制
作者：金君卿
朝代：宋

光摇劍外使星還，天閣平躋侍從班。
暫命剖符開廣府，先聲指日定諸蠻。
浮江大斾翩翻去，過嶺新恩次第頒。
濟俗有謀方適用，卷舒應在笑談間。
送张明远归丹阳
作者：金君卿
朝代：宋

此行非远别，何用惨离颜。纵棹溪亭外，清歌樽酒閒。相期在西笑，从此望南还。归去重回首，夕阳江外山。
送张明远归丹阳
作者：金君卿
朝代：宋

此行非远别，何用惨离颜。
纵棹溪亭外，清歌罇酒间。
相期在西笑，从此望南还。
归去重回首，夕阳江外山。
送張明遠歸丹陽
作者：金君卿
朝代：宋

此行非遠別，何用慘離顔。
縱棹谿亭外，清歌罇酒間。
相期在西笑，從此望南還。
歸去重回首，夕陽江外山。
送虔州知州
作者：金君卿
朝代：宋

所莅驱除弊一新，政成草木亦知仁。
已书治最称循史，好蹑家声作诤臣。
飞诏罢归漳水日，去帆催向汴堤春。
未央赐对须南问，应记尘劳负弩人。
送虔州知州
作者：金君卿
朝代：宋

所莅驱除弊一新，政成草木亦知仁。已书治最称循吏，好蹑家声作诤臣。飞诏罢归漳水日，去帆催向汴堤春。未央赐对须南问，应记尘劳负弩人。
送虔州知州
作者：金君卿
朝代：宋

所蒞驅除弊一新，政成草木亦知仁。
已書治最稱循史，好躡家聲作諍臣。
飛詔罷歸漳水日，去帆催向汴隄春。
未央賜對須南問，應記塵勞負弩人。
遊陽府寺
作者：金君卿
朝代：宋

山肋盤紆一徑斜，水煙深處梵王家。
聞雷已薦鷄鳴笋，未火先嘗雀舌茶。
吟客披雲題石壁，藥僧和露掃松花。
縱遊向晚尋歸路，渡口平沙卧古槎。
過姑孰溪觀李白舊詩洎樂天弔太白墳短句因而繼和
作者：金君卿
朝代：宋

水從照亭來，蕩漾涵秋凈。
樓臺闞空渺，倒影入明鏡。
溪山久寂寥，勝遊誰與並。
新月生暮寒，謳歌發漁艇。
郁孤台
作者：金君卿
朝代：宋

鳞鳞万瓦绕云根，环列诸峰势独尊。屹若灵鳌浮海面，俨如谋将立辕门。赣流东汇龙蛇走，崆阜南来虎豹蹲。乘月偶为逃暑饮，欲扪南斗当清樽。
重修龍興觀寄呈江吳二尊師·其一
作者：金君卿
朝代：宋

壇宇榛蕪幾十年，遺基重葺控長川。
羽人便是雙飛鶴，仙籍須增一洞天。
藍嶠逢秋無敗葉，龜池經夏有甘泉。
操舟過客宜停棹，暫到塵襟自洒然。
重修龍興觀寄呈江吳二尊師·其二
作者：金君卿
朝代：宋

萬戶晴嵐生紫烟，絕塵佳致甲昌川。
輕舠急槳風中葉，碧瓦朱欄水底天。
雨夜龍涎腥柱礎，霜秋桂子落嵓泉。
二師自得幽棲趣，向此灰心肯復然。
重修龙兴观寄呈江吴二尊师
作者：金君卿
朝代：宋

坛宇榛芜几十年，遗基重葺控长川。羽人便是双飞鹤，仙籍须增一洞天。蓝峤逢秋无败叶，龟池经夏有甘泉。操舟过客宜停棹，暂到尘襟自洒然。万户晴岚生紫烟，绝尘佳致甲昌川。轻舠急桨风中叶，碧瓦朱栏水底天。雨夜龙涎腥柱础，霜秋桂子落嵓泉。二师自得幽栖趣，向此灰心肯复然。
重修龙兴观寄呈江吴二尊师·其一
作者：金君卿
朝代：宋
体裁：七言律诗

坛宇榛芜几十年，遗基重葺控长川。羽人便是双飞鹤，仙籍须增一洞天。蓝峤逢秋无败叶，龟池经夏有甘泉。操舟过客宜停棹，暂到尘襟自洒然。
重修龙兴观寄呈江吴二尊师·其二
作者：金君卿
朝代：宋

万户晴岚生紫烟，绝尘佳致甲昌川。轻舠急桨风中叶，碧瓦朱栏水底天。雨夜龙涎腥柱础，霜秋桂子落嵓泉。二师自得幽栖趣，向此灰心肯复然。
重修龙兴观寄呈江吴二尊师·其二
作者：金君卿
朝代：宋

万户晴岚生紫烟，绝尘佳致甲昌川。
轻舠急桨风中叶，碧瓦朱栏水底天。
雨夜龙涎腥柱础，霜秋桂子落嵓泉。
二师自得幽栖趣，向此灰心肯復然。
金沙亭
作者：金君卿
朝代：宋

亭闞方池物物新，花中名品富長春。
詩僧用意栽培處，四季常教有主人。
金沙亭
作者：金君卿
朝代：宋
体裁：七言绝句

亭阚方池物物新，花中名品富长春。诗僧用意栽培处，四季常教有主人。
金竹峯
作者：金君卿
朝代：宋

重重岩崿插晴空，云际丛开菡萏峯。
疑是葛仙归洞府，移将江上九芙蓉。
金竹峯
作者：金君卿
朝代：宋

重重巖崿插晴空，雲際叢開菡萏峯。
疑是葛仙歸洞府，移將江上九芙蓉。
金竹峰
作者：金君卿
朝代：宋

重重岩崿插晴空，云际丛开菡萏峰。疑是葛仙归洞府，移将江上九芙蓉。
雙檜分題
作者：金君卿
朝代：宋

名藍壓城闉，巀岌聳雙檜。
得地不孤立，陵風自相對。
根盤乖龍獰，葉剪蒼璧碎。
交柯紐頑銅，疊影森翠蓋。
勁無絲蘿託，直與松柏配。
爭高丈夫氣，恥學兒女態。
雪霜正柔落，草木任顛沛。
同心歲寒間，正色煙霞外。
斧斤未翦拂，志節已高邁。
出羣才可驚，有作器必大。
考室須棟隆，濟川俟舟載。
雙溪
作者：金君卿
朝代：宋

雙派飛來一鏡寒，合流南注息驚湍。
雨餘山脚雲收盡，兩幅青綃繞翠巒。
離山陽阻風少憩歸思浩然
作者：金君卿
朝代：宋

雨寒風橫暫停橈，楚望亭南十里遥。
舟刺水村銜燕尾，橋橫煙市隠虹腰。
歸程不待春潮漲，孤憤難憑斗酒銷。
幸有同途江外客，不吟何以慰無聊。
靈辯大師歸江南
作者：金君卿
朝代：宋

睿讚釋真筌，惟師得本原。
歌時詩百首，祝聖頌千言。
巨軸朝聞御，方袍夕拜恩。
江南歸舊隠，高卧老乾坤。
韓相生日
作者：金君卿
朝代：宋

商飈迎素律，兌澤薦元精。
象順奎鈞爛，天鍾義氣清。
千齡將聖偶，冢輔爲時生。
粹藴森羣玉，沖襟貯四瀛。
大方捐樸斵，淳辨復韶韺。
先帝龍飛日，朝陽鳳一鳴。
振文齊木鐸，保國敵金城。
舊德方圖任，鴻鈞正倚平。
具瞻歸峻嶽，衆口說和羹。
固結君臣分，窮探禮樂情。
用人兼畎畝，得士盡豪英。
省罰蠲茶法，均徭審地征。
鎮浮還美俗，恤隠起疲氓。
考古淵源博，含章氣思宏。
太平論極至，墜典悉興行。
文物期三代，規摹小二京。
納忠高子孟，任重等阿衡。
國本重離正，身謀一羽輕。
殊方想風烈，曒日照功名。
嗣聖嘉深識，明神格至誠。
官儀端表憲，圭瑞竦桓楹。
邦揆車遵轄，時髦鹿在萍。
戍亭無警燧，廓廟有奇兵。
達節天須佑，真儒道始亨。
黄裳坤德靜，玉鉉鼎功成。
坐致唐虞旦，前無丙魏聲。
昌期逢慶誕，睿寵極光榮。
燁燁台符應，詵詵喜氣盈。
南巖同久固，西昴共晶明。
史克歌眉壽，芳風願載賡。
韩相生日
作者：金君卿
朝代：宋

商飈迎素律，兑泽荐元精。
象顺奎钧烂，天钟义气清。
千龄将圣偶，冢辅为时生。
粹藴森羣玉，冲襟贮四瀛。
大方捐朴斵，淳辨復韶韺。
先帝龙飞日，朝阳凤一鸣。
振文齐木铎，保国敌金城。
旧德方图任，鸿钧正倚平。
具瞻归峻岳，众口说和羹。
固结君臣分，穷探礼乐情。
用人兼畎亩，得士尽豪英。
省罚蠲茶法，均徭审地征。
镇浮还美俗，恤隠起疲氓。
考古渊源博，含章气思宏。
太平论极至，坠典悉兴行。
文物期三代，规摹小二京。
纳忠高子孟，任重等阿衡。
国本重离正，身谋一羽轻。
殊方想风烈，曒日照功名。
嗣圣嘉深识，明神格至诚。
官仪端表宪，圭瑞竦桓楹。
邦揆车遵辖，时髦鹿在萍。
戍亭无警燧，廓庙有奇兵。
达节天须佑，真儒道始亨。
黄裳坤德静，玉铉鼎功成。
坐致唐虞旦，前无丙魏声。
昌期逢庆诞，睿宠极光荣。
烨烨台符应，诜诜喜气盈。
南岩同久固，西昴共晶明。
史克歌眉寿，芳风愿载赓。
韩相生日
作者：金君卿
朝代：宋

商飙迎素律，兑泽荐元精。象顺奎钧烂，天钟义气清。千龄将圣偶，冢辅为时生。粹蕴森群玉，冲襟贮四瀛。大方捐朴斲，淳辨复韶韺。先帝龙飞日，朝阳凤一鸣。振文齐木铎，保国敌金城。旧德方图任，鸿钧正倚平。具瞻归峻岳，众口说和羹。固结君臣分，穷探礼乐情。用人兼畎亩，得士尽豪英。省罚蠲茶法，均徭审地征。镇浮还美俗，恤隐起疲氓。考古渊源博，含章气思宏。太平论极至，坠典悉兴行。文物期三代，规摹小二京。纳忠高子孟，任重等阿衡。国本重离正，身谋一羽轻。殊方想风烈，皦日照功名。嗣圣嘉深识，明神格至诚。官仪端表宪，圭瑞竦桓楹。邦揆车遵辖，时髦鹿在苹。戍亭无警燧，廊庙有奇兵。达节天须佑，真儒道始亨。黄裳坤德静，玉铉鼎功成。坐致唐虞旦，前无丙魏声。昌期逢庆诞，睿宠极光荣。烨烨台符应，诜诜喜气盈。南岩同久固，西昴共晶明。史克歌眉寿，芳风愿载赓。
題公定兄滴翠亭
作者：金君卿
朝代：宋

數岫翠嵐濃欲滴，一軒靜境闃無塵。
暑風滿枕日高起，誰識羲皇傲世人。
題披雲閣
作者：金君卿
朝代：宋

仕路無如衣綵榮，喜聞弦誦日趨庭。
欲光子道兼三樂，須念家傳重一經。
已敞高齋臨水鏡，更張層構倚山屏。
佳名切礪男兒志，手抉浮雲見日星。
題晉匡廬先生廟
作者：金君卿
朝代：宋

山壓重江萬里波，半空精鐵鎖嵯峨。
先生死去雲情薄，六國興來佛事多。
萬剎金蓮開碧落，一祠茅竹蔽叢蘿。
遊人但逐僧歸去，古隠荒凉誰肯過。
題晞上人齊物堂
作者：金君卿
朝代：宋

莫論西竺與南華，了得真筌只一家。
聲色外來無物我，茫茫名利是空花。
題胡主簿澄清軒
作者：金君卿
朝代：宋

危壁敞新軒，西風滿蘭芷。
披襟豁萬慮，舉目照千里。
丈夫固有待，澄清不虛紀。
勾稽職雖賤，爲仁決由己。
芳盛無良苗，源污無潔水。
願推天下心，先從邑中始。
題贈南臺山院主吉大師
作者：金君卿
朝代：宋

三紀修行箬笠僧，布衣襤褸髮鬅鬙。
邑人與卜幽棲處，象法能通最上乘。
常宿靈嵓敲玉磬，旋營精剎布金繩。
江西望鎮稱臺嶺，使者重來喜共登。
题公定兄滴翠亭
作者：金君卿
朝代：宋
体裁：七言绝句

数岫翠岚浓欲滴，一轩静境阒无尘。暑风满枕日高起，谁识羲皇傲世人。
题披云阁
作者：金君卿
朝代：宋
体裁：七言律诗

仕路无如衣綵荣，喜闻弦诵日趋庭。欲光子道兼三乐，须念家传重一经。已敞高斋临水镜，更张层构倚山屏。佳名切砺男儿志，手抉浮云见日星。
题晋匡庐先生庙
作者：金君卿
朝代：宋

山压重江万里波，半空精铁锁嵯峨。先生死去云情薄，六国兴来佛事多。万刹金莲开碧落，一祠茅竹蔽丛萝。游人但逐僧归去，古隐荒凉谁肯过。
题晋匡庐先生庙
作者：金君卿
朝代：宋

山压重江万里波，半空精铁锁嵯峨。
先生死去云情薄，六国兴来佛事多。
万剎金莲开碧落，一祠茅竹蔽丛萝。
游人但逐僧归去，古隠荒凉谁肯过。
题晞上人齐物堂
作者：金君卿
朝代：宋
体裁：七言绝句

莫论西竺与南华，了得真筌只一家。声色外来无物我，茫茫名利是空花。
题胡主簿澄清轩
作者：金君卿
朝代：宋

危壁敞新轩，西风满兰芷。
披襟豁万虑，举目照千里。
丈夫固有待，澄清不虚纪。
勾稽职虽贱，为仁决由己。
芳盛无良苗，源污无洁水。
愿推天下心，先从邑中始。
题胡主簿澄清轩
作者：金君卿
朝代：宋

危壁敞新轩，西风满兰芷。披襟豁万虑，举目照千里。丈夫固有待，澄清不虚纪。勾稽职虽贱，为仁决由已。芳盛无良苗，源污无洁水。愿推天下心，先从邑中始。
题赠南台山院主吉大师
作者：金君卿
朝代：宋

三纪修行箬笠僧，布衣褴褛发鬅鬙。邑人与卜幽栖处，象法能通最上乘。常宿灵嵓敲玉磬，旋营精刹布金绳。江西望镇称台岭，使者重来喜共登。
题赠南台山院主吉大师
作者：金君卿
朝代：宋

三纪修行箬笠僧，布衣褴褛髮鬅鬙。
邑人与卜幽栖处，象法能通最上乘。
常宿灵嵓敲玉磬，旋营精剎布金绳。
江西望镇称台岭，使者重来喜共登。
鬰孤台
作者：金君卿
朝代：宋

鳞鳞万瓦遶云根，环列诸峯势独尊。
屹若灵鳌浮海面，俨如谋将立辕门。
赣流东汇龙蛇走，崆阜南来虎豹蹲。
乘月偶为逃暑饮，欲扪南斗当清樽。
鬰孤臺
作者：金君卿
朝代：宋

鱗鱗萬瓦遶雲根，環列諸峯勢獨尊。
屹若靈鼇浮海面，儼如謀將立轅門。
贛流東匯龍蛇走，崆阜南來虎豹蹲。
乘月偶爲逃暑飲，欲捫南斗當清樽。
黄通有詩見寄因以答之
作者：金君卿
朝代：宋

一別俄然十二春，男兒志氣可因循。
簡編少見承平日，世路稀逢磊落人。
未免驅馳從縣道，已甘榮悴任天鈞。
惟君知我須同醉，且喜清時祿逮親。
黄通有诗见寄因以答之
作者：金君卿
朝代：宋
体裁：七言律诗

一别俄然十二春，男儿志气可因循。简编少见承平日，世路稀逢磊落人。未免驱驰从县道，已甘荣悴任天钧。惟君知我须同醉，且喜清时禄逮亲。
魚籪
作者：金嘉謨
朝代：宋

芒葦織簾箔，橫當湖水秋。
寄言魚與蟹，機穽在中流。
鱼簖
作者：金嘉谟
朝代：宋

芒苇织帘箔，横当湖水秋。
寄言鱼与蟹，机穽在中流。
鱼簖
作者：金嘉谟
朝代：宋

芒苇织帘箔，横当湖水秋。寄言鱼与蟹，机阱在中流。
大涤洞
作者：金坚
朝代：宋
体裁：七言绝句

手翻河汉出天关，雪漱霜飞照眼寒。且向亭前供玩好，却来笔底作波澜。
翠蛟亭
作者：金坚
朝代：宋
体裁：七言绝句

怒猊抉石骥奔泉，谁挽河流下九天。倾泻琼珠三万斛，从师乞作买山钱。
大滌洞
作者：金堅
朝代：宋

手翻河漢出天關，雪漱霜飛照眼寒。
且向亭前供玩好，却來筆底作波瀾。
翠蛟亭
作者：金堅
朝代：宋

怒猊抉石驥奔泉，誰挽河流下九天。
傾瀉瓊珠三萬斛，從師乞作買山錢。
九日书怀
作者：金履祥
朝代：宋

欲买山园种菊花，此心荏苒负年华。
几时三径成归计，今日重阳转忆家。
落帽已惊微雪早，登楼为望白云斜。
诗成卷起悲秋意，天阔风高未易涯。
九月初吉永嘉苏太古同游金华洞夜宿鹿田寺用杜陵山馆诗韵以赠
作者：金履祥
朝代：宋

携手登山处，山高风露寒。共来岩壑里，别去海云端。意重言难足，更深语未阑。相期最高处，志见两俱安。
二月丁亥与诸友奠何先生毕退游北山智者寺书二十八言
作者：金履祥
朝代：宋

来往师门十五年，此山曾近未跻扳。于今始至滋怀恨，不见先生却见山。
代张起岩和清塘诗
作者：金履祥
朝代：宋

清塘佳哉，上有横霄映汉之卿云，下有通川入海之流泉。不舍昼夜扬清清，清流回环山奔迎。暮雨层波绿，朝晖山气新。呼吸溪光饮山渌，人人冰玉若为贫。我欲买山居其间，囊中不靳金满籯。明月清风对高士，丝桐一张酒五经。俯看尘世几蚊蚋，须臾起灭败与成。炎凉仅昕夕，晦朔分枯荣。眼前突兀徒骇俗，死后灭没杳无闻。孰若此地多君子，纯孝千古留风声。天光浮动映松柏，地望流传光丘林。太钧播群品，生灵本一心。何况古人杰，由来毓地灵。欲为混沌凿七窍，须凭天工挥五丁。穷为乐善之君子，达为庙社之元勋。于此地灵有愧无，鄙人敢此问诸君。
代简汪明卿
作者：金履祥
朝代：宋

闻道君居向紫岩，为渠征役未遑安。从来古语贫为累，岂谓今时富亦难。六十里间无一字，几多心事付三叹。秋来好着新鞭策，要把规模远大看。
北山之高寿北山何先生
作者：金履祥
朝代：宋

北山之高，表我东底。惟山降神，生何夫子。维何夫子，文公是祖。是师黄父，以振我绪。翼翼夫子，令德在躬。道广心平，不外以衷。北山之阳，盘溪之将。以处以安，不骄不亢。昔在理宗，维道之崇。既表程朱，亦跻吕张。谓尔夫子，缵程朱绪。卿士率连，百辟咸誉。咨尔夫子，设教于乡。即命于家，长此泮宫。夫子曰辞，辞是好爵。玉几导扬，燕翼是托。明明天子，丕承皇考。曰求多闻，曰咨有道。天子曰都。咨尔夫子，为世宗儒。来游来歌，东观石渠。夫子曰止，臣非索隐。士各有志，亦既耄只。天子曰猷。咨尔夫子，汝予交修。讲殿维帷，尔优尔游。夫子曰道，惟帝之蹈。臣何容力，亦聿既耄。天子曰吁。鸿飞冥冥，罔终弃予。廪于宫祠，寓我渠渠。夫子由由，匪诡匪随。匪傲匪求，云受奚为。孑孑干旌，侯伯是将。凤皇于飞，亦集爰止。北山之阳，优优夷夷。盘溪之流，可以乐饥。明明天子，肇彼四海。乐学师贤，有永无怠。岩岩北山，其高极天。障此东南，利欲之澜。敢拜稽首，天子万年。充保四海，好德之端。敢拜夫子，眉寿无愆。金玉尔音，以永斯文。
北山之高寿北山何先生
作者：金履祥
朝代：宋
体裁：四言诗

北山之高，表我东底。惟山降神，生何夫子。维何夫子，文公是祖。是师黄父，以振我绪。（一章）翼翼夫子，令德在躬。道广心平，不外以衷。北山之阳，盘溪之将。以处以安，不骄不亢。（二章）昔在理宗，维道之崇。既表程朱，亦跻吕张。谓尔夫子，缵程朱绪。卿士率连，百辟咸誉。（三章）咨尔夫子，设教于乡。即命于家，长此泮宫。（四章）夫子曰辞，辞是好爵。玉几导扬，燕翼是托。（五章）明明天子，丕承皇考。曰求多闻，曰咨有道。天子曰都。咨尔夫子，为世宗儒。来游来歌，东观石渠。（六章）夫子曰止，臣非索隐。士各有志，亦既耄只。天子曰猷。咨尔夫子，汝予交修。讲殿维帷，尔优尔游。（七章）夫子曰道，惟帝之蹈。臣何容力，亦聿既耄。天子曰吁。鸿飞冥冥，罔终弃予。廪于宫祠，寓我渠渠。（八章）夫子由由，匪诡匪随。匪傲匪求，云受奚为。孑孑干旌，侯伯是将。凤皇于飞，亦集爰止。（九章）北山之阳，优优夷夷。盘溪之流，可以乐饥。明明天子，肇彼四海。乐学师贤，有永无怠。（十章）岩岩北山，其高极天。障此东南，利欲之澜。敢拜稽首，天子万年。充保四海，好德之端。敢拜夫子，眉寿无愆。金玉尔音，以永斯文。（十一章）
华之高寿鲁斋先生七十
作者：金履祥
朝代：宋

金华之高，其色苍苍。维华降神，生何及王。维王及何，文公孙子。天子是师，斯文之纪。翼翼王子，教行于东。思乐东州，舞雩之风。东人之子，其来秩秩。是追是琢，是进是服。有车班班，有来自东。子曰予耄，落此新宫。新宫岩岩，佩玉翩翩。毋曰予耄，而将闭关。自古在昔，圣贤有作。七十之龄，德烈方恪。于时阿衡，一德之书。于时尚父，犹蟠之居。于时宣尼，从心不踰。六籍是正，三千其徒。百里何为，亦显其君。武公九十，懿戒维新。屹屹王子，三寿作朋。视彼霸侯，曾是足论。嵬嵬王子，我人所宗。维北有斗，维岱在东。亹亹王子，毋遏来学。是洁是进，亦审亦度。毋信其言，省其退私。毋晦其明，而左右咨。明明天子，宅此四国。寤寐幽人，旌旄币帛。北山之阳，其及王子。毋然遁思，孤我帝祉。帝心孔翼，帝民孔棘。盍浚其源，而沛其泽。穆穆王子，毋靳尔猷。以永斯文，邦家之休。吉甫作颂，其诗孔陋。相彼兕觥，以介眉寿。
华之高寿鲁斋先生七十
作者：金履祥
朝代：宋
体裁：四言诗

金华之高，其色苍苍。维华降神，生何及王。（一章）维王及何，文公孙子。天子是师，斯文之纪。（二章）翼翼王子，教行于东。思乐东州，舞雩之风。（三章）东人之子，其来秩秩。是追是琢，是进是服。（四章）有车班班，有来自东。子曰予耄，落此新宫。（五章）新宫岩岩，佩玉翩翩。毋曰予耄，而将闭关。（六章）自古在昔，圣贤有作。七十之龄，德烈方恪。（七章）于时阿衡，一德之书。于时尚父，犹蟠之居。（八章）于时宣尼，从心不踰。六籍是正，三千其徒。（九章）百里何为，亦显其君。武公九十，懿戒维新。（十章）屹屹王子，三寿作朋。视彼霸侯，曾是足论。（十一章）嵬嵬王子，我人所宗。维北有斗，维岱在东。（十二章）亹亹王子，毋遏来学。是洁是进，亦审亦度。（十三章）毋信其言，省其退私。毋晦其明，而左右咨。（十四章）明明天子，宅此四国。寤寐幽人，旌旄币帛。（十五章）北山之阳，其及王子。毋然遁思，孤我帝祉。（十六章）帝心孔翼，帝民孔棘。盍浚其源，而沛其泽。（十七章）穆穆王子，毋靳尔猷。以永斯文，邦家之休。（十八章）吉甫作颂，其诗孔陋。相彼兕觥，以介眉寿。（十九章）
即事
作者：金履祥
朝代：宋

佳人早幸已从良，好治丝麻理素妆。休向人前售歌舞，春风宁得几时香。
后数日姚学林用前韵言别因别奉
作者：金履祥
朝代：宋

聚散云萍有是言，与君相遇帝城边。共吟黄卷东风里，相对青灯夜雨天。养此俊明真大器，发予沉痼有佳篇。赠言归别勤渠意，别后重哦即见贤。
和陈复之韵
作者：金履祥
朝代：宋

元化机缄未易知，此心之外更关谁。题名本自非千佛，造物休言是小儿。得失天心如契钥，古今人事等花枝。看来勋业皆吾分，何用谆谆诧一时。
咸淳夏五求王先生墨戏梅竹二首·梅
作者：金履祥
朝代：宋

溽暑初蒸日正长，人间何处有清凉。先生笔下风威劲，便放寒梅次第香。图书阅罢独高斋，撰杖油然午荫回。楮颖从容侍函丈，不妨閒引此君来。
唐丈命玉涧僧画金华三洞为图障寿母玉涧有诗约和其韵
作者：金履祥
朝代：宋

金华高哉几千丈，翠壁重峦不可上。上下飞潜灵液通，朝暮烟云姿万状。我闻元女蟠金鼎，至今遗粒犹可饷。又闻仙姑驾银鹿，至今瑶田印层嶂。金华本是东南奇，未数剑门天下壮。有时笙箫响青云，犹疑幢节迎仙仗。自古长生端有术，飘飖群仙尚无恙。祗今洞天双龙飞，何处华表声清喨。谁将此山真面目，尽收奇伟归图障。居然冈阜北堂前，未须屣履勤敖放。
城南塔院
作者：金履祥
朝代：宋
体裁：五言律诗

佳境城南胜，浮屠占十分。渔钓船依竹，僧斋钵荐芹。夜寒双港月，日晓九峰云。不随尘世改，千古瀫溪纹。
奉和鲁斋先生涵古斋诗二首
作者：金履祥
朝代：宋

圆融无际大无馀，万象森然本不癯。百圣渊源端有在，六经芳润几曾枯。人于心上知洆处，古在书中非远图。会到一源惟太极，包牺原不与今殊。陋巷深居世已疏，书斋幽雅更清癯。神徂圣伏人何在，古往今来迹易枯。太极运行常自若，羲皇向上可潜图。浑涵妙处皆全体，大用周流自不殊。
奉和鲁斋先生涵古斋诗二首·其一
作者：金履祥
朝代：宋

圆融无际大无馀，万象森然本不癯。百圣渊源端有在，六经芳润几曾枯。人于心上知洆处，古在书中非远图。会到一源惟太极，包牺原不与今殊。
奉和鲁斋先生涵古斋诗二首·其二
作者：金履祥
朝代：宋

陋巷深居世已疏，书斋幽雅更清癯。神徂圣伏人何在，古往今来迹易枯。太极运行常自若，羲皇向上可潜图。浑涵妙处皆全体，大用周流自不殊。
奉复鲁斋先生上蔡书院图诗二首
作者：金履祥
朝代：宋

生平杖履未东湖，喜自师门见画图。堤贯横桥分半水，规方盈尺已全模。衣冠上蔡存遗绪，弦诵濂溪可合符。此地先生开道脉，尚迟从往我非夫。临海关东水满湖，书堂新上赤城图。地居郊左宜芹藻，天锡奎章示楷模。王谢后前传正印，东南邹鲁定同符。谁终溅起平湖水，雨我公田几万夫。
奉复鲁斋先生上蔡书院图诗二首·其一
作者：金履祥
朝代：宋

生平杖履未东湖，喜自师门见画图。堤贯横桥分半水，规方盈尺已全模。衣冠上蔡存遗绪，弦诵濂溪可合符。此地先生开道脉，尚迟从往我非夫。
奉复鲁斋先生上蔡书院图诗二首·其二
作者：金履祥
朝代：宋

临海关东水满湖，书堂新上赤城图。地居郊左宜芹藻，天锡奎章示楷模。王谢后前传正印，东南邹鲁定同符。谁终溅起平湖水，雨我公田几万夫。
寿张南坡恭
作者：金履祥
朝代：宋

绿袖斑斓上庆庭，莺莺燕燕竞新声。庚寅初度踰三纪，丁卯秋来快一鸣。九十春光清昼永，百千岁颂寿星明。愿君高举纫兰佩，自古悠长是令名。
寿徐山甫
作者：金履祥
朝代：宋

三春芳意遍群葩，今日崧高肇锡嘉。西馆暂为汤饼会，北堂长奉彩衣华。祇今喜有菟裘约，此去仍标桂籍花。吉甫重歌山甫诵，由来补衮是君家。
挽北山子何子三首
作者：金履祥
朝代：宋

道自朱黄逝，人多名利趋。独传真统绪，惟下实工夫。粹德两朝慕，清风四海孤。斯文端未丧，千古起廉隅。昔年夫子在，已虑晓星稀。气运嗟辰岁，天文动少微。素帏兄并殡，丹旐子同归。总是堪伤处，瑶琴声更稀。每侍图书右，令人俗虑空。隐忧惟世变，卧病亦春融。圣处一言敬，天然万理中。音容今永已，哀痛隔幽宫。
挽徐居士二首
作者：金履祥
朝代：宋

昔年涝旱苦频仍，南北郊关自越秦。东浙于时犹道殣，严邦此地况山民。能回涸辙西江水，顿起翳桑寒谷春。神理因推居上坐，压他持秉剖符人。积善由来属庆门，如公积善众推尊。至于垂死片言顷，犹是赒饥一念存。有子巳登天子学，无人不感德人恩。霜风惨淡禾塘路，继志扬名在后昆。
挽徐居士二首·其一
作者：金履祥
朝代：宋

昔年涝旱苦频仍，南北郊关自越秦。东浙于时犹道殣，严邦此地况山民。能回涸辙西江水，顿起翳桑寒谷春。神理因推居上坐，压他持秉剖符人。
挽王易岩
作者：金履祥
朝代：宋

石笋孙枝萃众芳，少推夙慧映诸郎。故家文献典刑在，前辈风流气脉长。误把一编黄纸册，未沾数寸绿袍香。同云惨澹西原路，赖有遗编死不亡。
挽莲塘吴孺人·其一
作者：金履祥
朝代：宋

北风吹恨入佳城，忍听依依薤露吟。家世百年忠厚意，夫人一点惠慈心。桥横兰渚阴功远，山绕莲塘地脉深。记取祇今埋玉处，他时青紫映丘林。
景定甲子夏五三日王希夷兄有弄璋之庆是时希夷尚在岁寒堂报至以历推之日在参月在东井火在天西北鲁斋先生曰此卿相之命也越七日希夷煮饼岁寒诸朋友与焉桐阳金履祥吉甫为诗以贺
作者：金履祥
朝代：宋

七日已叨汤饼客，几时亲赏宁馨儿。有崇佛子于今见，王氏多佳自古奇。培养庆源惟一善，流传家学有馀师。异时才气须名世，莫负先生卿相期。
术士求书往横山复以诗赠
作者：金履祥
朝代：宋

钱君杖履到横山，为我传声谈话间。术动诸君应一笑，不教垂橐怨空还。
术士求诗
作者：金履祥
朝代：宋

自分迂疏已遁思，君言造化有他奇。吾生果赴功名会，不使勋庸愧鼎彝。
栖真纪胜赠立公二首·其一
作者：金履祥
朝代：宋

高真栖处在山阿，古寺山灵久护诃。三洞奇峰踞龙虎，千秋乔木长藤萝。泉流清澈天池近，石窦巃嵷云气多。一片飞来山更好，飞来端的自岷峨。
栖真纪胜赠立公二首·其二
作者：金履祥
朝代：宋

閒闯秋高强入山，栖真胜地极高寒。契泉水下人间去，灵洞云从天半看。丽泽先生留姓字，颖滨元子蜕衣冠。典刑尚在山深处，为宿心香不敢灌。
梅雨书怀并唁汪功父
作者：金履祥
朝代：宋

雨意萧萧重客愁，如何五月便成秋。士无禄养农无地，早恐秋风惨黑头。
洞山十咏 其一 高石岩
作者：金履祥
朝代：宋

山到金盆共绕回，势高群岫独崔嵬。那更绝顶又拳石，真似飞从天上来。
洞山十咏 其七 小龙门
作者：金履祥
朝代：宋

两崖叠叠水中分，瀑布飞流漱石根。伊阙西河天一角，山间号此小龙门。
洞山十咏 其三 冰壶洞
作者：金履祥
朝代：宋

洞外烟云肤寸合，洞中冰雪百寻飞。壶中日月凭谁记，水自飞淙云自归。
洞山十咏 其九 老梅岩
作者：金履祥
朝代：宋

片石崎嵚斜插涧，横枝愁绝净无尘。从兹石上栽冰玉，寒谷年年递早春。
洞山十咏 其二 朝真洞
作者：金履祥
朝代：宋

洞府高深对月开，长疑底里閟龙雷。天窗不照人间世，限尽游人自此回。
洞山十咏 其五 椒庭
作者：金履祥
朝代：宋

洞泉喷薄雨鸣霤，竹石参差风绕楹。好障波流浸山影，飞来灵隐一般清。
洞山十咏 其六 中涧
作者：金履祥
朝代：宋

雪液风来自石峰，金华众壑此为中。须知流出此山外，更会群流共入东。
洞山十咏 其十 中峰
作者：金履祥
朝代：宋

高岩南下走群龙，两小源头合一峰。问道是中人不识，先生信善择中庸。
洞山十咏·高石岩
作者：金履祥
朝代：宋

山到金盆共绕回，势高群岫独崔嵬。那更绝顶又拳石，真似飞从天上来。洞府高深对月开，长疑底里閟龙雷。天窗不照人间世，限尽游人自此回。洞外烟云肤寸合，洞中冰雪百寻飞。壶中日月凭谁记，水自飞淙云自归。天镵鬼凿匪人间，涌雪轰雷震地寒。石上双龙盖形似，更深须有老龙蟠。洞泉喷薄雨鸣霤，竹石参差风绕楹。好障波流浸山影，飞来灵隐一般清。雪液风来自石峰，金华众壑此为中。须知流出此山外，更会群流共入东。两崖叠叠水中分，瀑布飞流漱石根。伊阙西河天一角，山间号此小龙门。时行时止石高下，或见或闻云有无。五叠何妨转奇伟，终然万折必东趋。片石崎嵚斜插涧，横枝愁绝净无尘。从兹石上栽冰玉，寒谷年年递早春。高岩南下走群龙，两小源头合一峰。问道是中人不识，先生信善择中庸。
游三峰
作者：金履祥
朝代：宋

九月天气清，高飙扫虚碧。山色日嶙峋，山意亦寥阒。有来二三友，劝我振双屐。问道始委蛇，陟巘转深密。荦确碍微径，藤蔓绊行色。冈阜出坡陀，重险更？嵂。绝壁诧天造，石笋疑人立。上上复扳援，嵬嵬亦恂慄。摩藓追旧题，扪萝着新蹠。佝偻度崎岩，盘薄踞危石。谁凿丹臼深，碧瓦孰抟埴。云胡半空中，有此千载迹。中峰函剑气，幽洞飞灵液。霏霏人间雨，往往此中出。阴崖采芝人，东冈并游客。虚谷远应声，重崦近成隔。而我独油然，振衣来千尺。川流一以眺，苍莽浩无息。长风拂巾袂，太清可嘘吸。乃知艰险馀，始有高明极。益知身转高，冥然气超逸。登天信有基，升仙岂无术。何当蹑飞烟，高举振长翮。倒景凌三光，远观天地窄。
游三峰
作者：金履祥
朝代：宋
体裁：古风

九月天气清，高飙扫虚碧。山色日嶙峋，山意亦寥阒。有来二三友，劝我振双屐。问道始委蛇，陟巘转深密。荦确碍微径，藤蔓绊行色。冈阜出坡陀，重险更�嵂。绝壁诧天造，石笋疑人立。上上复扳援，嵬嵬亦恂慄。摩藓追旧题，扪萝着新蹠。佝偻度崎岩，盘薄踞危石。谁凿丹臼深，碧瓦孰抟埴。云胡半空中，有此千载迹。中峰函剑气，幽洞飞灵液。霏霏人间雨，往往此中出。阴崖采芝人，东冈并游客。虚谷远应声，重崦近成隔。而我独油然，振衣来千尺。川流一以眺，苍莽浩无息。长风拂巾袂，太清可嘘吸。乃知艰险馀，始有高明极。益知身转高，冥然气超逸。登天信有基，升仙岂无术。何当蹑飞烟，高举振长翮。倒景凌三光，远观天地窄。
游下灵洞水深叵入书二十八言
作者：金履祥
朝代：宋

久知灵洞锁嵬奇，水石幽深路转崎。佳境自多平爽处，笑渠索隐厉裳衣。
王子可欲寿赵寅仲思成出蘋嚚闽兟瞤五字令赋诗
作者：金履祥
朝代：宋

操似青松洁似蘋，颂言忠信匪为嚚。水分银汉浸江浙，城拥天台控粤闽。人向少时宜娓娓，德于进处更兟兟。聊翁闻有侯鲭味，昨夜宵人已目瞤。
用韵赠小张兄新娶
作者：金履祥
朝代：宋

洞房佳气比椒兰，刑至工夫自古难。莫使家人誇羯末，杨花飞处北风寒。
立斋静佳楼和王吉州韵
作者：金履祥
朝代：宋

层楼新扁表新功，个里工夫自不同。俨若思时居此敬，寂然静处感而通。山窥南北浮岚小，月转西东灏气充。更植楼前佳玉树，君家槐荫比车攻。
装解卷鲁斋先生置酒出诗就坐占和
作者：金履祥
朝代：宋

功名人事巧推迁，谁信此心即此天。三轴文章祇借径，万人优劣谩争先。岂惟科目一时重，要使勋庸后世传。此意自期尤自信，端如穮蓘有丰年。
进退格送苏金华解官东归
作者：金履祥
朝代：宋

勇学渊明赋归去，岂随巧宦效脂韦。居官但饮双溪水，问圃宁无三径资。碧落竞腾雕鹗兴，秋风独忆鲙鱼肥。吾皇侧席思贤德，会有徵书下赤墀。
远游篇寿立斋
作者：金履祥
朝代：宋

我歌远游篇，西望心悠然。孰能为此游，渺渺重山川。和鸾车班班，珩佩声珊珊。块视几邱陵，带视几流泉。正气凝阳刚，端操凌云烟。犹将径天地，奚独此江山。黄鹄以为御，鸾凤以为参。云旗何扬扬，八龙亦蜿蜿。一举众山小，再驰天地宽。三驾跨八极，高驰阊阖间。正阳以为粮，六气以为餐。金丹毓天和，玉色頩脕颜。俯视世蚊虻，起灭瓮盎边。高超凌太初，达观真后天。愿言膏吾车，执鞭随两骖。
送金簿解官归天台五首
作者：金履祥
朝代：宋

昆崙派南条，东走欲无极。海气薄回峦，清淑转郁积。嵬嵬天台山，东表千万尺。其上有仙灵，其下有英特。伊人天一方，从往恨未即。渺渺隔苍山，跂予三叹息。昔岁在东壁，紫气踰苍山。金君初筮晋，赵侯亦开藩。下有莲幕友，上有师帅贤。浑然和气中，砥柱屹流湍。使我千里民，赋政两清安。益知天台高，楚波浩无边。一朝别流泳，先后俱东辕。邦民一何孤，天意一何悭。舟流安底止，郡政将改弦。嗟我千里民，生意复茫然。自从夫君来，剑气躔须女。游刃肯綮间，淬锋沧浪浦。直气浩难容，才名世所妒。枳棘岂栖鸾，百里非贤路。善刀谨自藏，大烹鼎可负。自从夫君来，二惠亦骖乘。天台本多贤，君门独何盛。大儿十四龄，神气极凝瑩。温然荆山璆，可续虞磬韵。小儿年十一，磊朗益自俊。壮气已食牛，风蹄期奋迅。两载辱交从，一朝随归？。相见复何时，相别涕其陨。美质不可恃，学问无穷尽。少小日易逾，德业须自竟。执手独徊徨，愧无珠玉赠。归哉各努力，教忠家有训。白云苍山东，归骖迈长道。采采斑斓衣，怡怡华萼耀。俯仰浩无怍，归来岂不好。正疑税驾初，已有徵车召。努力崇明德，勋庸良自保。我亦志四方，匪伊瞻旗纛。
送金簿解官归天台五首·其一
作者：金履祥
朝代：宋

昆崙派南条，东走欲无极。海气薄回峦，清淑转郁积。嵬嵬天台山，东表千万尺。其上有仙灵，其下有英特。伊人天一方，从往恨未即。渺渺隔苍山，跂予三叹息。
送金簿解官归天台五首·其三
作者：金履祥
朝代：宋

自从夫君来，剑气躔须女。游刃肯綮间，淬锋沧浪浦。直气浩难容，才名世所妒。枳棘岂栖鸾，百里非贤路。善刀谨自藏，大烹鼎可负。
送金簿解官归天台五首·其二
作者：金履祥
朝代：宋

昔岁在东壁，紫气踰苍山。金君初筮晋，赵侯亦开藩。下有莲幕友，上有师帅贤。浑然和气中，砥柱屹流湍。使我千里民，赋政两清安。益知天台高，楚波浩无边。一朝别流泳，先后俱东辕。邦民一何孤，天意一何悭。舟流安底止，郡政将改弦。嗟我千里民，生意复茫然。
送金簿解官归天台五首·其五
作者：金履祥
朝代：宋

白云苍山东，归骖迈长道。采采斑斓衣，怡怡华萼耀。俯仰浩无怍，归来岂不好。正疑税驾初，已有徵车召。努力崇明德，勋庸良自保。我亦志四方，匪伊瞻旗纛。
送金簿解官归天台五首·其四
作者：金履祥
朝代：宋

自从夫君来，二惠亦骖乘。天台本多贤，君门独何盛。大儿十四龄，神气极凝瑩。温然荆山璆，可续虞磬韵。小儿年十一，磊朗益自俊。壮气已食牛，风蹄期奋迅。两载辱交从，一朝随归？。相见复何时，相别涕其陨。美质不可恃，学问无穷尽。少小日易逾，德业须自竟。执手独徊徨，愧无珠玉赠。归哉各努力，教忠家有训。
送金簿解官归天台五首·其四
作者：金履祥
朝代：宋
体裁：古风

自从夫君来，二惠亦骖乘。天台本多贤，君门独何盛。大儿十四龄，神气极凝莹。温然荆山璆，可续虞磬韵。小儿年十一，磊朗益自俊。壮气已食牛，风蹄期奋迅。两载辱交从，一朝随归�。相见复何时，相别涕其陨。美质不可恃，学问无穷尽。少小日易逾，德业须自竟。执手独徊徨，愧无珠玉赠。归哉各努力，教忠家有训。
郑北山之元孙扁其楼王适庄为书北山之英四字求跋为作诗
作者：金履祥
朝代：宋

北山之高，屹屹南州。北山之英，尔公尔侯。诞此郑公，维国之器。有伟其才，有奇其气。不屑以洁，不震以强。权不离义，锻不柔刚。戎始归疆，人喜公虑。谓戎未觉，亟固我圉。既藩既宣，左秦右川。北仇方睦，西戎独严。壮兹远猷，卓兹伟志。一时之英，而不大试。高牙大纛，虎节铜符。东将宽民，乃公所馀。相维权奸，公以才忌。濒死荒陲，非公所悸。孰是叔季，而有斯人。孰是北山，而落其英。嗟我思公，去之百岁。思莫见之，见其后裔。维公之英，育多闻孙。尚继其志，而世其声。亦有适庄，景尔家世。北山之英，表此大字。北山之英，郑公之人。仰止攸同，矧其后昆。吉甫作颂，勉尔闻孙。郑公是似，北山之英。
郑北山之元孙扁其楼王适庄为书北山之英四字求跋为作诗
作者：金履祥
朝代：宋
体裁：四言诗

北山之高，屹屹南州。北山之英，尔公尔侯。（一章）诞此郑公，维国之器。有伟其才，有奇其气。（二章）不屑以洁，不震以强。权不离义，锻不柔刚。（三章）戎始归疆，人喜公虑。谓戎未觉，亟固我圉。（四章）既藩既宣，左秦右川。北仇方睦，西戎独严。（五章）壮兹远猷，卓兹伟志。一时之英，而不大试。（六章）高牙大纛，虎节铜符。东将宽民，乃公所馀。（七章）相维权奸，公以才忌。濒死荒陲，非公所悸。（八章）孰是叔季，而有斯人。孰是北山，而落其英。（九章）嗟我思公，去之百岁。思莫见之，见其后裔。（十章）维公之英，育多闻孙。尚继其志，而世其声。（十一章）亦有适庄，景尔家世。北山之英，表此大字。（十二章）北山之英，郑公之人。仰止攸同，矧其后昆。（十三章）吉甫作颂，勉尔闻孙。郑公是似，北山之英。（十四章）
都下会安吉姚学林作诗奉勉
作者：金履祥
朝代：宋

客里相逢岂偶然，羡君爽气浩无边。世间固是少英物，吾辈当期不负天。撑起元龙湖海气，撩来坡老短长篇。化工不尽斯文在，莫学馀人学圣贤。
都下赋归奉别天台金彦如惠子明沈新之马景昭赵寅仲并呈于晦仲时与寅仲以上诸兄初相识诸兄又约便道至王先生岁寒堂相会也
作者：金履祥
朝代：宋

多士趋京我亦东，不排阊阖不南宫。此行识得天台彦，谁道归舟载月空。客中相见别匆匆，论学无由意独浓。赖是岁寒来有约，不妨归去又相逢。
题富阳严先生祠耕春堂
作者：金履祥
朝代：宋

西望先生旧钓台，无穷山色锁崔嵬。閒归故国耕春雨，遂起颓风生暮雷。万事尽随江水去，千年宁几客星来。北山今有何夫子，不入经筵亦草莱。
题钓台
作者：金履祥
朝代：宋

谁云孟氏死，吾道久无传。我读子陵书，仁义独两言。仁为本心德，义乃制事权。怀辅存体用，治乱生死关。乃知严先生，优到圣贤边。归来钓清江，夫岂长往人。汉道终杂霸，文叔徒几沈。何如对青山，俯仰日油然。我来一瓣香，敬为先生拈。陟彼崔嵬冈，想此仁义心。俨若羊裘翁，缥缈暮云深。
龙井
作者：金履祥
朝代：宋

高峰馀洞气，石窦通灵液。发源已太孤，临崖千万尺。井甃回飞湍，修绠收澄碧。一饮清风生，肤寸寒云出。山僧语似奇，老龙事无迹。我来翠微巅，得此寒泉食。东望子陵台，连峰对？嵂。下有十九泉，趾此相仲伯。因哦招隐诗，凭高三叹息。
龙井
作者：金履祥
朝代：宋
体裁：古风

高峰馀洞气，石窦通灵液。发源已太孤，临崖千万尺。井甃回飞湍，修绠收澄碧。一饮清风生，肤寸寒云出。山僧语似奇，老龙事无迹。我来翠微巅，得此寒泉食。东望子陵台，连峰对�嵂。下有十九泉，趾此相仲伯。因哦招隐诗，凭高三叹息。
七月三日和徐山甫喜雨
作者：金履詳
朝代：宋

饑穰誰道盡由天，治國須知類小鮮。
貪吏班車方立立，雷神振鼓已闐闐。
宏羊既往民無事，旱魃不来書有年。
自此皇家歌樂歲，魚麗天保永無愆。
三月十六日爲某初度十九日又趙寅仲誕辰俱在歲寒堂王先生皆爲之設湯餅寅仲欲往三衢雷雨大作諸兄留行置酒爲壽作詩以賀
作者：金履詳
朝代：宋

帝遣銀潢一派来，日長春老起風雷。
誰知年少貴公子，儼若儒先老秀才。
共作師門湯餅客，早期庭下綵衣萊。
明朝又上柯山去，更問長生要術回。
上靈洞棲真寺聽琴贈立公
作者：金履詳
朝代：宋

爲訪高人入山去，迢迢山路不知勞。
此身已到山高處，更聽琴聲山更高。
九日書懐
作者：金履詳
朝代：宋

欲買山園種菊花，此心荏苒負年華。
幾時三徑成歸計，今日重陽轉憶家。
落帽已驚微雪早，登樓爲望白雲斜。
詩成捲起悲秋意，天濶風高未易涯。
九月初吉永嘉蘇太古同遊金華洞夜宿鹿田寺用杜陵山館詩韻以贈
作者：金履詳
朝代：宋

携手登山處，山高風露寒。
共來巖壑裏，別去海雲端。
意重言難足，更深語未闌。
相期最高處，志見兩俱安。
二月丁亥與諸友奠何先生畢退遊北山智者寺書二十八言
作者：金履詳
朝代：宋

来往師門十五年，此山曾近未躋扳。
于今始至滋懐恨，不見先生却見山。
代張起巖和清塘詩
作者：金履詳
朝代：宋

清塘佳哉，上有横霄映漢之卿雲，下有通川入海之流泉。
不舍晝夜揚清清，清流迴環山奔迎。
暮雨層波綠，朝暉山氣新。
呼吸溪光飲山渌，人人冰玉若爲貧。
我欲買山居其間，嚢中不靳金滿籝。
明月清風對高士，絲桐一張酒五經。
俯看塵世幾蚊蚋，須臾起滅敗與成。
炎涼僅昕夕，晦朔分枯榮。
眼前突兀徒駭俗，死後滅没杳無聞。
孰若此地多君子，純孝千古留風聲。
天光浮動映松柏，地望流傳光丘林。
太鈞播羣品，生靈本一心。
何況古人傑，由来毓地靈。
欲爲混沌鑿七竅，須凴天工揮五丁。
窮爲樂善之君子，達爲廟社之元勲。
於此地靈有媿無，鄙人敢此問諸君。
代簡汪明卿
作者：金履詳
朝代：宋

聞道君居向紫巖，爲渠征役未遑安。
從来古語貧爲累，豈謂今時富亦難。
六十里間無一字，幾多心事付三歎。
秋来好着新鞭策，要把規模逺大看。
作深衣小傳王希夷有絕句索和語
作者：金履詳
朝代：宋

深衣大带非今士，考禮譚經盡古書。
莫把律詩較聲病，聖賢工夫不此如。
北山之高壽北山何先生·其一
作者：金履詳
朝代：宋

北山之高，表我東底。
惟山降神，生何夫子。
維何夫子，文公是祖。
是師黄父，以振我緒。
北山之高壽北山何先生·其一〇
作者：金履詳
朝代：宋

北山之陽，優優夷夷。
盤溪之流，可以樂饑。
明明天子，肇彼四海。
樂學師賢，有永無怠。
北山之高壽北山何先生·其一一
作者：金履詳
朝代：宋

巖巖北山，其高極天。
障此東南，利欲之瀾。
敢拜稽首，天子萬年。
充保四海，好德之端。
敢拜夫子，眉壽無愆。
金玉爾音，以永斯文。
北山之高壽北山何先生·其七
作者：金履詳
朝代：宋

夫子曰止，臣非索隠。
士各有志，亦既耄只。
天子曰猷。
咨爾夫子，汝予交修。
講殿維帷，爾優爾游。
北山之高壽北山何先生·其三
作者：金履詳
朝代：宋

昔在理宗，維道之崇。
既表程朱，亦躋吕張。
謂爾夫子，纉程朱緒。
卿士率連，百辟咸譽。
北山之高壽北山何先生·其九
作者：金履詳
朝代：宋

夫子由由，匪詭匪隨。
匪傲匪求，云受奚爲。
孑孑干旌，侯伯是將。
鳯皇于飛，亦集爰止。
北山之高壽北山何先生·其二
作者：金履詳
朝代：宋

翼翼夫子，令德在躬。
道廣心平，不外以衷。
北山之陽，盤溪之將。
以處以安，不驕不亢。
北山之高壽北山何先生·其五
作者：金履詳
朝代：宋

夫子曰辭，辭是好爵。
玉几導揚，燕翼是託。
北山之高壽北山何先生·其八
作者：金履詳
朝代：宋

夫子曰道，惟帝之蹈。
臣何容力，亦聿既耄。
天子曰吁。
鴻飛冥冥，罔終棄予。
廩于宫祠，寓我渠渠。
北山之高壽北山何先生·其六
作者：金履詳
朝代：宋

明明天子，丕承皇考。
曰求多聞，曰咨有道。
天子曰都。
咨爾夫子，爲世宗儒。
来游来歌，東觀石渠。
北山之高壽北山何先生·其四
作者：金履詳
朝代：宋

咨爾夫子，設敎於鄉。
即命於家，長此泮宫。
即事
作者：金履詳
朝代：宋

佳人早幸已從良，好治絲麻理素粧。
休向人前售歌舞，春風寧得幾時香。
和徐山甫初秋韻
作者：金履詳
朝代：宋

衆口嗷然望有秋，炎威何事燦林邱。
原田處處成焦土，江水源源亦斷流。
連月更無甘雨應，長空惟有火雲浮。
如今幸喜金風到，會瀉銀河洗衆憂。
和王妙虚道士詩
作者：金履詳
朝代：宋

我愛高人巧卜居，林煙深處着精廬。
煎茶石鼎客當酒，斸笋竹籬自荷鋤。
隐几要同吾喪我，鑿池戲問子非魚。
高山流水知音少，欲去頻聽輒駕車。
和王希夷廬陵觀梅
作者：金履詳
朝代：宋

歲寒堂前桂樹秋，秋風浩蕩君西遊。
羨君充此四方志，望塵何異登瀛洲。
人生難得心相識，況君與我心相得。
君心誰似惟梅花，雪霜不改馨香德。
顧我思君日幾尋，歲寒又見梅花春。
見梅不見故人面，空詠梅花如故人。
月明千里雖同致，疇昔追隨今少異。
始信燈窗朝暮同，此會人生良匪易。
噫吁嘻，安得彼此長似歲寒枝，清芬處處同襟期。
和陳復之韻
作者：金履詳
朝代：宋

元化機緘未易知，此心之外更闗誰。
題名本自非千佛，造物休言是小兒。
得失天心如契鑰，古今人事等花枝。
看来勲業皆吾分，何用諄諄詫一時。
咸淳夏五求王先生墨戲梅竹二首·梅
作者：金履詳
朝代：宋

溽暑初蒸日正長，人間何處有清涼。
先生筆下風威勁，便放寒梅次第香。
咸淳夏五求王先生墨戲梅竹二首·竹
作者：金履詳
朝代：宋

圖書閱罷獨高齋，撰杖油然午蔭回。
楮穎從容侍函丈，不妨閒引此君来。
唐丈命玉澗僧畫金華三洞爲圖障壽母玉澗有詩約和其韻
作者：金履詳
朝代：宋

金華高哉幾千丈，翠壁重巒不可上。
上下飛潛靈液通，朝暮煙雲姿萬狀。
我聞元女蟠金鼎，至今遺粒猶可餉。
又聞仙姑駕銀鹿，至今瑶田印層嶂。
金華本是東南奇，未數劍門天下壯。
有時笙簫響青雲，猶疑幢節迎仙仗。
自古長生端有術，飄颻羣仙尚無恙。
祗今洞天雙龍飛，何處華表聲清喨。
誰將此山真面目，盡收奇偉歸圗障。
居然岡阜北堂前，未須屣履勤敖放。
壽張南坡恭
作者：金履詳
朝代：宋

緑袖斑斕上慶庭，鶯鶯燕燕競新聲。
庚寅初度踰三紀，丁卯秋来快一鳴。
九十春光清晝永，百千歲頌壽星明。
願君高舉紉蘭佩，自古悠長是令名。
壽徐山甫
作者：金履詳
朝代：宋

三春芳意徧羣葩，今日崧高肇錫嘉。
西館暫爲湯餅會，北堂長奉彩衣華。
祇今喜有莵裘約，此去仍標桂籍花。
吉甫重歌山甫誦，由来補衮是君家。
奉和魯齋先生涵古齋詩二首·其一
作者：金履詳
朝代：宋

圓融無際大無餘，萬象森然本不癯。
夏至聖淵源端有在，六經芳潤幾曾枯。
人於心上知洆處，古在書中非遠圖。
會到一源惟太極，包犧原不與今殊。
奉和魯齋先生涵古齋詩二首·其二
作者：金履詳
朝代：宋

陋巷深居世已疎，書齋幽雅更清癯。
神徂聖伏人何在，古往今來迹易苦。
太極運行常自若，羲皇向上可潛圖。
渾涵妙處皆全體，大用周流自不殊。
奉復魯齋先生上蔡書院圗詩二首·其一
作者：金履詳
朝代：宋

生平杖履未東湖，喜自師門見畫圗。
堤貫横橋分半水，規方盈尺已全模。
衣冠上蔡存遺緒，絃誦濂溪可合符。
此地先生開道脈，尚遲從往我非夫。
奉復魯齋先生上蔡書院圗詩二首·其二
作者：金履詳
朝代：宋

臨海闗東水滿湖，書堂新上赤城圗。
地居郊左宜芹藻，天錫奎章示楷模。
王謝後前傳正印，東南鄒魯定同符。
誰終濺起平湖水，雨我公田幾萬夫。
客嚴陵贈星史
作者：金履詳
朝代：宋

七里灘頭眼爲青，秋風許我快南溟。
東京太史知誰氏，不算莊光是客星。
後數日姚學林用前韻言别因别奉
作者：金履詳
朝代：宋

聚散雲萍有是言，與君相遇帝城邊。
共吟黄卷東風裏，相對青燈夜雨天。
養此俊明真大器，發予沉痼有佳篇。
贈言歸别勤渠意，别後重哦即見賢。
徐山甫夜話有詩言别次韻
作者：金履詳
朝代：宋

一榻蕭然竹與蘭，擁衾話别轉留難。
明朝又渡湘江去，細雨斜風分外寒。
景定甲子夏五三日王希夷兄有弄璋之慶是時希夷尚在歲寒堂報至以曆推之日在參月在東井火在天西北魯齋先生曰此卿相之命也越七日希夷煮餅歲寒諸朋友與焉桐陽金履祥吉甫爲詩以賀
作者：金履詳
朝代：宋

七日已叨湯餅客，幾時親賞寧馨兒。
有崇佛子于今見，王氏多佳自古奇。
培養慶源惟一善，流傳家學有餘師。
異時才氣須名世，莫負先生卿相期。
東津招二族兄同遊高峰
作者：金履詳
朝代：宋

客中連日雨和風，晴色今朝杳靄中。
遥想雁行公事畢，肯来同上北高峰。
東津旅中同徐改之館清溪源招之同遊
作者：金履詳
朝代：宋

見說君居幽更幽，客中相望兩悠悠。
願言攜手高峰去，俯瞰蒼茫盡睦州。
梅雨書懐并唁汪功父
作者：金履詳
朝代：宋

雨意蕭蕭重客愁，如何五月便成秋。
士無禄養農無地，早恐秋風慘黒頭。
棲真紀勝贈立公二首·其一
作者：金履詳
朝代：宋

高真棲處在山阿，古寺山靈久護訶。
三洞奇峰踞龍虎，千秋喬木長藤蘿。
泉流清澈天池近，石竇巃嵸雲氣多。
一片飛来山更好，飛来端的自岷峩。
棲真紀勝贈立公二首·其二
作者：金履詳
朝代：宋

閒闖秋高强入山，棲真勝地極高寒。
契泉水下人間去，靈洞雲從天半看。
麗澤先生留姓字，穎濵元子蛻衣冠。
典刑尚在山深處，爲宿心香不敢灌。
泛免口占
作者：金履詳
朝代：宋

皇家科目喜宏開，試比抽拈不擇才。
多少官人無着處，不知能得幾人来。
洞山十詠·中峰
作者：金履詳
朝代：宋

高巖南下走羣龍，兩小源頭合一峰。
問道是中人不識，先生信善擇中庸。
洞山十詠·中澗
作者：金履詳
朝代：宋

雪液風来自石峰，金華衆壑此爲中。
須知流出此山外，更會羣流共入東。
洞山十詠·五叠泉
作者：金履詳
朝代：宋

時行時止石高下，或見或聞雲有無。
五叠何妨轉奇偉，終然萬折必東趨。
洞山十詠·冰壺洞
作者：金履詳
朝代：宋

洞外煙雲膚寸合，洞中冰雪百尋飛。
壺中日月凴誰記，水自飛淙雲自歸。
洞山十詠·小龍門
作者：金履詳
朝代：宋

兩崖叠叠水中分，瀑布飛流潄石根。
伊闕西河天一角，山間號此小龍門。
洞山十詠·朝真洞
作者：金履詳
朝代：宋

洞府高深對月開，長疑底裏閟龍雷。
天窗不照人間世，限盡遊人自此回。
洞山十詠·椒庭
作者：金履詳
朝代：宋

洞泉噴薄雨鳴霤，竹石參差風遶楹。
好障波流浸山影，飛来靈隠一般清。
洞山十詠·老梅巖
作者：金履詳
朝代：宋

片石﨑嶔斜插澗，横枝愁絕浄無塵。
從兹石上栽冰玉，寒谷年年遞早春。
洞山十詠·雙龍洞
作者：金履詳
朝代：宋

天鑱鬼鑿匪人間，湧雪轟雷震地寒。
石上雙龍蓋形似，更深須有老龍蟠。
洞山十詠·高石巖
作者：金履詳
朝代：宋

山到金盆共遶回，勢高羣岫獨崔嵬。
那更絕頂又拳石，真似飛從天上来。
王子可欲壽趙寅仲思成出薲嚚閩兟瞤五字令賦詩
作者：金履詳
朝代：宋

操似青松潔似薲，頌言忠信匪爲嚚。
水分銀漢浸江浙，城擁天台控粤閩。
人向少時宜娓娓，德于進處更兟兟。
聊翁聞有侯鯖味，昨夜宵人已目瞤。
用韻贈小張兄新娶
作者：金履詳
朝代：宋

洞房佳氣比椒蘭，刑至工夫自古難。
莫使家人誇羯末，楊花飛處北風寒。
用韻贈諸友
作者：金履詳
朝代：宋

臨别哦詩比贈蘭，聖賢學問貴先難。
歸與休用嗟離索，来歲時時到歲寒。
登嚴州北高峰用韻
作者：金履詳
朝代：宋

雄蟠古睦東，俯視翠重重。
白塔清涼界，烏龍伯仲峰。
雲連天勢近，石釀井泉濃。
更上最高處，扳躋意勿慵。
立齋静佳樓和王吉州韻
作者：金履詳
朝代：宋

層樓新扁表新功，箇裏工夫自不同。
儼若思時居此敬，寂然静處感而通。
山窺南北浮嵐小，月轉西東灝氣充。
更植樓前佳玉樹，君家槐蔭比車攻。
苦熱和徐山甫韻
作者：金履詳
朝代：宋

地捲槁苗盡，人居沸鼎中。
何時霖雨相，夢到武丁宮。
華之高壽魯齋先生七十·其一
作者：金履詳
朝代：宋

金華之高，其色蒼蒼。
維華降神，生何及王。
華之高壽魯齋先生七十·其一〇
作者：金履詳
朝代：宋

百里何爲，亦顯其君。
武公九十，懿戒維新。
華之高壽魯齋先生七十·其一一
作者：金履詳
朝代：宋

屹屹王子，三壽作朋。
視彼霸侯，曾是足論。
華之高壽魯齋先生七十·其一七
作者：金履詳
朝代：宋

帝心孔翼，帝民孔棘。
盍濬其源，而沛其澤。
華之高壽魯齋先生七十·其一三
作者：金履詳
朝代：宋

亹亹王子，毋遏来學。
是潔是進，亦審亦度。
華之高壽魯齋先生七十·其一九
作者：金履詳
朝代：宋

吉甫作頌，其詩孔陋。
相彼兕觥，以介眉壽。
華之高壽魯齋先生七十·其一二
作者：金履詳
朝代：宋

嵬嵬王子，我人所宗。
維北有斗，維岱在東。
華之高壽魯齋先生七十·其一五
作者：金履詳
朝代：宋

明明天子，宅此四國。
寤寐幽人，旌旄幣帛。
華之高壽魯齋先生七十·其一八
作者：金履詳
朝代：宋

穆穆王子，毋靳爾猷。
以永斯文，邦家之休。
華之高壽魯齋先生七十·其一六
作者：金履詳
朝代：宋

北山之陽，其及王子。
毋然遁思，孤我帝祉。
華之高壽魯齋先生七十·其七
作者：金履詳
朝代：宋

自古在昔，聖賢有作。
七十之齡，德烈方恪。
華之高壽魯齋先生七十·其三
作者：金履詳
朝代：宋

翼翼王子，教行於東。
思樂東州，舞雩之風。
華之高壽魯齋先生七十·其九
作者：金履詳
朝代：宋

于時宣尼，從心不踰。
六籍是正，三千其徒。
華之高壽魯齋先生七十·其二
作者：金履詳
朝代：宋

維王及何，文公孫子。
天子是師，斯文之紀。
華之高壽魯齋先生七十·其五
作者：金履詳
朝代：宋

有車班班，有来自東。
子曰予耄，落此新宫。
華之高壽魯齋先生七十·其八
作者：金履詳
朝代：宋

于時阿衡，一德之書。
于時尚父，猶蟠之居。
華之高壽魯齋先生七十·其六
作者：金履詳
朝代：宋

新宫巖巖，佩玉翩翩。
毋曰予耄，而將閉闗。
華之高壽魯齋先生七十·其四
作者：金履詳
朝代：宋

東人之子，其来秩秩。
是追是琢，是進是服。
術士求書往横山復以詩贈
作者：金履詳
朝代：宋

錢君杖履到横山，爲我傳聲談話間。
術動諸君應一笑，不教垂槖怨空還。
術士求詩
作者：金履詳
朝代：宋

自分迂踈已遁思，君言造化有他奇。
吾生果赴功名會，不使勲庸媿鼎彛。
裝解卷魯齋先生置酒出詩就坐占和
作者：金履詳
朝代：宋

功名人事巧推遷，誰信此心即此天。
三軸文章祇借徑，萬人優劣謾争先。
豈惟科目一時重，要使勲庸後世傳。
此意自期尤自信，端如穮蓘有豐年。
輓劉南坡
作者：金履詳
朝代：宋

憶昔端平轉化弦，公時輸委爲安邊。
鼎成龍御方賓帝，弓墮烏號亦蛻仙。
漫仕此情初已薄，愛君一念世逾堅。
典刑今與丹旌去，空些哀詞咽澗泉。
輓北山子何子三首·其一
作者：金履詳
朝代：宋

道自朱黄逝，人多名利趨。
獨傳真統緒，惟下實工夫。
粹德兩朝慕，清風四海孤。
斯文端未喪，千古起廉隅。
輓北山子何子三首·其三
作者：金履詳
朝代：宋

每侍圖書右，令人俗慮空。
隱憂惟世變，臥病亦春融。
聖處一言敬，天然萬理中。
音容今永已，哀痛隔幽宮。
輓北山子何子三首·其二
作者：金履詳
朝代：宋

昔年夫子在，已慮曉星稀。
氣運嗟辰歲，天文動少微。
素幃兄並殯，丹旐子同歸。
總是堪傷處，瑤琴聲更稀。
輓徐居士二首·其一
作者：金履詳
朝代：宋

昔年澇旱苦頻仍，南北郊闗自越秦。
東浙于時猶道殣，嚴邦此地況山民。
能回涸轍西江水，頓起翳桑寒谷春。
神理因推居上坐，壓他持秉剖符人。
輓徐居士二首·其二
作者：金履詳
朝代：宋

積善由来屬慶門，如公積善衆推尊。
至於垂死片言頃，猶是賙饑一念存。
有子巳登天子學，無人不感德人恩。
霜風慘淡禾塘路，繼志揚名在後昆。
輓王易巖
作者：金履詳
朝代：宋

石笋孫枝萃衆芳，少推夙慧映諸郎。
故家文獻典刑在，前輩風流氣脉長。
誤把一編黄紙冊，未沾數寸緑袍香。
同雲慘澹西原路，頼有遺編死不亡。
輓蓮塘呉孺人·其一
作者：金履詳
朝代：宋

北風吹恨入佳城，忍聽依依薤露吟。
家世百年忠厚意，夫人一點惠慈心。
橋横蘭渚陰功逺，山遶蓮塘地脉深。
記取祇今埋玉處，他時青紫映丘林。
輓蓮塘呉孺人·其三
作者：金履詳
朝代：宋

細雨西窗展畫筒，江山杳靄幾重重。
簷花飛動衣裳冷，疑在雲間第一峰。
輓蓮塘呉孺人·其二
作者：金履詳
朝代：宋

題汪功父所藏畫卷。
送金簿解官歸天台五首·其一
作者：金履詳
朝代：宋

崑崙派南條，東走欲無極。
海氣薄回巒，清淑轉鬱積。
嵬嵬天台山，東表千萬尺。
其上有仙靈，其下有英特。
伊人天一方，從往恨未即。
渺渺隔蒼山，跂予三嘆息。
送金簿解官歸天台五首·其三
作者：金履詳
朝代：宋

自從夫君来，劍氣躔須女。
遊刃肯綮間，淬鋒滄浪浦。
直氣浩難容，才名世所妬。
枳棘豈棲鸞，百里非賢路。
善刀謹自藏，大烹鼎可負。
送金簿解官歸天台五首·其二
作者：金履詳
朝代：宋

昔歲在東壁，紫氣踰蒼山。
金君初筮晉，趙侯亦開藩。
下有蓮幕友，上有師帥賢。
渾然和氣中，砥柱屹流湍。
使我千里民，賦政兩清安。
益知天台高，楚波浩無邊。
一朝别流泳，先後俱東轅。
邦民一何孤，天意一何慳。
舟流安底止，郡政將改弦。
嗟我千里民，生意復茫然。
送金簿解官歸天台五首·其五
作者：金履詳
朝代：宋

白雲蒼山東，歸驂邁長道。
采采斑斕衣，怡怡華萼耀。
俯仰浩無怍，歸来豈不好。
正疑稅駕初，已有徴車召。
努力崇明德，勲庸良自保。
我亦志四方，匪伊瞻旗纛。
送金簿解官歸天台五首·其四
作者：金履詳
朝代：宋

自從夫君来，二惠亦驂乘。
天台本多賢，君門獨何盛。
大兒十四齡，神氣極凝瑩。
温然荆山璆，可續虞磬韻。
小兒年十一，磊朗益自俊。
壯氣已食牛，風蹄期奮迅。
兩載辱交從，一朝随歸𩍐。
相見復何時，相别涕其隕。
美質不可恃，學問無窮盡。
少小日易逾，德業須自竟。
執手獨徊徨，愧無珠玉贈。
歸哉各努力，教忠家有訓。
進退格送蘇金華解官東歸
作者：金履詳
朝代：宋

勇學淵明賦歸去，豈隨巧宦效脂韋。
居官但飲雙溪水，問圃寧無三徑資。
碧落競騰鵰鶚興，秋風獨憶鱠魚肥。
吾皇側席思賢德，會有徵書下赤墀。
逺遊篇壽立齋
作者：金履詳
朝代：宋

我歌逺遊篇，西望心悠然。
孰能爲此遊，渺渺重山川。
和鸞車班班，珩佩聲珊珊。
塊視幾邱陵，带視幾流泉。
正氣凝陽剛，端操凌雲煙。
猶將徑天地，奚獨此江山。
黄鵠以爲御，鸞鳯以爲參。
雲旗何揚揚，八龍亦蜿蜿。
一舉衆山小，再馳天地寛。
三駕跨八極，高馳閶闔間。
正陽以爲糧，六氣以爲餐。
金丹毓天和，玉色頩脕顔。
俯視世蚊虻，起滅甕盎邉。
高超凌太初，達觀真後天。
願言膏吾車，執鞭隨兩驂。
遊三峰
作者：金履詳
朝代：宋

九月天氣清，高飈掃虚碧。
山色日嶙峋，山意亦寥閴。
有来二三友，勸我振雙屐。
問道始委蛇，陟巘轉深密。
犖确礙微徑，藤蔓絆行色。
岡阜出坡陀，重險更𡷾嵂。
絕壁詫天造，石笋疑人立。
上上復扳援，嵬嵬亦恂慄。
摩蘚追舊題，捫蘿着新蹠。
佝僂度﨑巖，盤薄踞危石。
誰鑿丹臼深，碧瓦孰摶埴。
云胡半空中，有此千載迹。
中峰函劍氣，幽洞飛靈液。
霏霏人間雨，往往此中出。
陰崖採芝人，東岡並遊客。
虚谷逺應聲，重崦近成隔。
而我獨油然，振衣来千尺。
川流一以眺，蒼莽浩無息。
長風拂巾袂，太清可嘘吸。
乃知艱險餘，始有高明極。
益知身轉高，冥然氣超逸。
登天信有基，昇仙豈無術。
何當躡飛煙，高舉振長翮。
倒景凌三光，逺觀天地窄。
遊下靈洞水深叵入書二十八言
作者：金履詳
朝代：宋

久知靈洞鎖嵬奇，水石幽深路轉﨑。
佳境自多平爽處，笑渠索隠厲裳衣。
遊赤松口占
作者：金履詳
朝代：宋

蒼虬夾岸幾重重，靈液飛流碧澗通。
可是神人易忘世，人間争得此山中。
都下會安吉姚學林作詩奉勉
作者：金履詳
朝代：宋

客裏相逢豈偶然，羨君爽氣浩無邊。
世間固是少英物，吾輩當期不負天。
撐起元龍湖海氣，撩来坡老短長篇。
化工不盡斯文在，莫學餘人學聖賢。
都下賦歸奉别天台金彦如惠子明沈新之馬景昭趙寅仲并呈于晦仲時與寅仲以上諸兄初相識諸兄又約便道至王先生歲寒堂相會也·其一
作者：金履詳
朝代：宋

多士趨京我亦東，不排閶闔不南宫。
此行識得天台彦，誰道歸舟載月空。
都下賦歸奉别天台金彦如惠子明沈新之馬景昭趙寅仲并呈于晦仲時與寅仲以上諸兄初相識諸兄又約便道至王先生歲寒堂相會也·其二
作者：金履詳
朝代：宋

客中相見别匆匆，論學無由意獨濃。
賴是歲寒来有約，不妨歸去又相逢。
鄭北山之元孫扁其樓王適莊爲書北山之英四字求跋爲作詩·其一
作者：金履詳
朝代：宋

北山之高，屹屹南州。
北山之英，爾公爾侯。
鄭北山之元孫扁其樓王適莊爲書北山之英四字求跋爲作詩·其一〇
作者：金履詳
朝代：宋

嗟我思公，去之百歲。
思莫見之，見其後裔。
鄭北山之元孫扁其樓王適莊爲書北山之英四字求跋爲作詩·其一一
作者：金履詳
朝代：宋

維公之英，育多聞孫。
尚繼其志，而世其聲。
鄭北山之元孫扁其樓王適莊爲書北山之英四字求跋爲作詩·其一三
作者：金履詳
朝代：宋

北山之英，鄭公之人。
仰止攸同，矧其後昆。
鄭北山之元孫扁其樓王適莊爲書北山之英四字求跋爲作詩·其一二
作者：金履詳
朝代：宋

亦有適莊，景爾家世。
北山之英，表此大字。
鄭北山之元孫扁其樓王適莊爲書北山之英四字求跋爲作詩·其一四
作者：金履詳
朝代：宋

吉甫作頌，勉爾聞孫。
鄭公是似，北山之英。
鄭北山之元孫扁其樓王適莊爲書北山之英四字求跋爲作詩·其七
作者：金履詳
朝代：宋

高牙大纛，虎節銅符。
東將寛民，乃公所餘。
鄭北山之元孫扁其樓王適莊爲書北山之英四字求跋爲作詩·其三
作者：金履詳
朝代：宋

不屑以潔，不震以强。
權不離義，鍜不柔剛。
鄭北山之元孫扁其樓王適莊爲書北山之英四字求跋爲作詩·其二
作者：金履詳
朝代：宋

誕此鄭公，維國之器。
有偉其才，有奇其氣。
鄭北山之元孫扁其樓王適莊爲書北山之英四字求跋爲作詩·其五
作者：金履詳
朝代：宋

既藩既宣，左秦右川。
北仇方睦，西戎獨嚴。
鄭北山之元孫扁其樓王適莊爲書北山之英四字求跋爲作詩·其八
作者：金履詳
朝代：宋

相維權奸，公以才忌。
瀕死荒陲，非公所悸。
鄭北山之元孫扁其樓王適莊爲書北山之英四字求跋爲作詩·其六
作者：金履詳
朝代：宋

壯兹逺猷，卓兹偉志。
一時之英，而不大試。
鄭北山之元孫扁其樓王適莊爲書北山之英四字求跋爲作詩·其四
作者：金履詳
朝代：宋

戎始歸疆，人喜公慮。
謂戎未覺，亟固我圉。
釋弟
作者：金履詳
朝代：宋

我生半世尚茫茫，西既隔谷東如湯。
衆責今方四面至，百爲盡要一身當。
仲兄摘實瓜幾少，伯氏刈葵根已傷。
康叔周公本相睦，休滋俗見積參商。
題城南塔院
作者：金履詳
朝代：宋

佳境城南勝，浮屠占十分。
魚釣船依竹，僧齋鉢薦芹。
夜窗雙港月，日曉九峰雲。
不隨人世改，千古瀫波紋。
題富陽嚴先生祠耕春堂
作者：金履詳
朝代：宋

西望先生舊釣臺，無窮山色鎖崔嵬。
閒歸故國耕春雨，遂起頽風生暮雷。
萬事盡随江水去，千年寧幾客星来。
北山今有何夫子，不入經筵亦草萊。
題王立齋矩軒記後
作者：金履詳
朝代：宋

以矩名軒義已諧，方方尋丈自恢恢。
勿侵四壁藩籬限，不費一天風日来。
學者毋欺惟暗室，聖門所樂只靈臺。
盍朋但讀立齋記，誰謂顔居曰陋哉。
題釣臺
作者：金履詳
朝代：宋

誰云孟氏死，吾道久無傳。
我讀子陵書，仁義獨兩言。
仁爲本心德，義乃制事權。
懐輔存體用，治亂生死闗。
迺知嚴先生，優到聖賢邊。
歸来釣清江，夫豈長往人。
漢道終雜霸，文叔徒幾沈。
何如對青山，俯仰日油然。
我来一瓣香，敬爲先生拈。
陟彼崔嵬岡，想此仁義心。
儼若羊裘翁，縹緲暮雲深。
題青岡時兄友山樓
作者：金履詳
朝代：宋

萬頃平疇一色春，雙溪城闕北山青。
登樓不爲閒瞻眺，此地前賢尚典刑。
龍井
作者：金履詳
朝代：宋

高峰餘洞氣，石竇通靈液。
發源已太孤，臨崖千萬尺。
井甃回飛湍，修綆收澄碧。
一飲清風生，膚寸寒雲出。
山僧語似奇，老龍事無迹。
我来翠微巔，得此寒泉食。
東望子陵臺，連峰對𡷾嵂。
下有十九泉，趾此相仲伯。
因哦招隐詩，憑高三歎息。
七月三日和徐山甫喜雨
作者：金履详
朝代：宋
体裁：七言律诗

饥穰谁道尽由天，治国须知类小鲜。贪吏班车方立立，雷神振鼓已阗阗。宏羊既往民无事，旱魃不来书有年。自此皇家歌乐岁，鱼丽天保永无愆。
三月十六日为某初度十九日又赵寅仲诞辰俱在岁寒堂王先生皆为之设汤饼寅仲欲往三衢雷雨大作诸兄留行置酒为寿作诗以贺
作者：金履详
朝代：宋
体裁：七言律诗

帝遣银潢一派来，日长春老起风雷。谁知年少贵公子，俨若儒先老秀才。共作师门汤饼客，早期庭下綵衣莱。明朝又上柯山去，更问长生要术回。
上灵洞栖真寺听琴赠立公
作者：金履详
朝代：宋
体裁：七言绝句

为访高人入山去，迢迢山路不知劳。此身已到山高处，更听琴声山更高。
东津招二族兄同游高峰
作者：金履详
朝代：宋
体裁：七言绝句

客中连日雨和风，晴色今朝杳霭中。遥想雁行公事毕，肯来同上北高峰。
东津旅中同徐改之馆清溪源招之同游
作者：金履详
朝代：宋
体裁：七言绝句

见说君居幽更幽，客中相望两悠悠。愿言携手高峰去，俯瞰苍茫尽睦州。
九日书懐
作者：金履详
朝代：宋
体裁：七言律诗

欲买山园种菊花，此心荏苒负年华。几时三径成归计，今日重阳转忆家。落帽已惊微雪早，登楼为望白云斜。诗成捲起悲秋意，天阔风高未易涯。
九月初吉永嘉苏太古同游金华洞夜宿鹿田寺用杜陵山馆诗韵以赠
作者：金履详
朝代：宋

携手登山处，山高风露寒。
共来岩壑裏，别去海云端。
意重言难足，更深语未阑。
相期最高处，志见两俱安。
二月丁亥与诸友奠何先生毕退游北山智者寺书二十八言
作者：金履详
朝代：宋

来往师门十五年，此山曾近未跻扳。
于今始至滋懐恨，不见先生却见山。
代张起岩和清塘诗
作者：金履详
朝代：宋

清塘佳哉，上有横霄映汉之卿云，下有通川入海之流泉。
不舍昼夜扬清清，清流迴环山奔迎。
暮雨层波绿，朝晖山气新。
呼吸溪光饮山渌，人人冰玉若为贫。
我欲买山居其间，嚢中不靳金满籝。
明月清风对高士，丝桐一张酒五经。
俯看尘世几蚊蚋，须臾起灭败与成。
炎凉仅昕夕，晦朔分枯荣。
眼前突兀徒骇俗，死后灭没杳无闻。
孰若此地多君子，纯孝千古留风声。
天光浮动映松柏，地望流传光丘林。
太钧播羣品，生灵本一心。
何况古人杰，由来毓地灵。
欲为混沌凿七窍，须凴天工挥五丁。
穷为乐善之君子，达为庙社之元勲。
于此地灵有媿无，鄙人敢此问诸君。
代简汪明卿
作者：金履详
朝代：宋

闻道君居向紫岩，为渠征役未遑安。
从来古语贫为累，岂谓今时富亦难。
六十里间无一字，几多心事付三叹。
秋来好着新鞭策，要把规模逺大看。
作深衣小传王希夷有绝句索和语
作者：金履详
朝代：宋
体裁：七言绝句

深衣大带非今士，考礼谭经尽古书。莫把律诗较声病，圣贤工夫不此如。
北山之高寿北山何先生·其一
作者：金履详
朝代：宋

北山之高，表我东底。
惟山降神，生何夫子。
维何夫子，文公是祖。
是师黄父，以振我绪。
北山之高寿北山何先生·其一〇
作者：金履详
朝代：宋

北山之阳，优优夷夷。
盘溪之流，可以乐饥。
明明天子，肇彼四海。
乐学师贤，有永无怠。
北山之高寿北山何先生·其一一
作者：金履详
朝代：宋

岩岩北山，其高极天。
障此东南，利欲之澜。
敢拜稽首，天子万年。
充保四海，好德之端。
敢拜夫子，眉寿无愆。
金玉尔音，以永斯文。
北山之高寿北山何先生·其七
作者：金履详
朝代：宋

夫子曰止，臣非索隠。
士各有志，亦既耄只。
天子曰猷。
咨尔夫子，汝予交修。
讲殿维帷，尔优尔游。
北山之高寿北山何先生·其三
作者：金履详
朝代：宋

昔在理宗，维道之崇。
既表程朱，亦跻吕张。
谓尔夫子，纉程朱绪。
卿士率连，百辟咸誉。
北山之高寿北山何先生·其九
作者：金履详
朝代：宋

夫子由由，匪诡匪随。
匪傲匪求，云受奚为。
孑孑干旌，侯伯是将。
鳯皇于飞，亦集爰止。
北山之高寿北山何先生·其二
作者：金履详
朝代：宋

翼翼夫子，令德在躬。
道广心平，不外以衷。
北山之阳，盘溪之将。
以处以安，不骄不亢。
北山之高寿北山何先生·其五
作者：金履详
朝代：宋

夫子曰辞，辞是好爵。
玉几导扬，燕翼是託。
北山之高寿北山何先生·其八
作者：金履详
朝代：宋

夫子曰道，惟帝之蹈。
臣何容力，亦聿既耄。
天子曰吁。
鸿飞冥冥，罔终弃予。
廪于宫祠，寓我渠渠。
北山之高寿北山何先生·其六
作者：金履详
朝代：宋

明明天子，丕承皇考。
曰求多闻，曰咨有道。
天子曰都。
咨尔夫子，为世宗儒。
来游来歌，东观石渠。
北山之高寿北山何先生·其四
作者：金履详
朝代：宋

咨尔夫子，设敎于乡。
即命于家，长此泮宫。
华之高寿鲁斋先生七十·其一
作者：金履详
朝代：宋

金华之高，其色苍苍。
维华降神，生何及王。
华之高寿鲁斋先生七十·其一〇
作者：金履详
朝代：宋

百里何为，亦显其君。
武公九十，懿戒维新。
华之高寿鲁斋先生七十·其一一
作者：金履详
朝代：宋

屹屹王子，三寿作朋。
视彼霸侯，曾是足论。
华之高寿鲁斋先生七十·其一七
作者：金履详
朝代：宋

帝心孔翼，帝民孔棘。
盍浚其源，而沛其泽。
华之高寿鲁斋先生七十·其一三
作者：金履详
朝代：宋

亹亹王子，毋遏来学。
是洁是进，亦审亦度。
华之高寿鲁斋先生七十·其一九
作者：金履详
朝代：宋

吉甫作颂，其诗孔陋。
相彼兕觥，以介眉寿。
华之高寿鲁斋先生七十·其一二
作者：金履详
朝代：宋

嵬嵬王子，我人所宗。
维北有斗，维岱在东。
华之高寿鲁斋先生七十·其一五
作者：金履详
朝代：宋

明明天子，宅此四国。
寤寐幽人，旌旄币帛。
华之高寿鲁斋先生七十·其一八
作者：金履详
朝代：宋

穆穆王子，毋靳尔猷。
以永斯文，邦家之休。
华之高寿鲁斋先生七十·其一六
作者：金履详
朝代：宋

北山之阳，其及王子。
毋然遁思，孤我帝祉。
华之高寿鲁斋先生七十·其七
作者：金履详
朝代：宋

自古在昔，圣贤有作。
七十之龄，德烈方恪。
华之高寿鲁斋先生七十·其三
作者：金履详
朝代：宋

翼翼王子，教行于东。
思乐东州，舞雩之风。
华之高寿鲁斋先生七十·其九
作者：金履详
朝代：宋

于时宣尼，从心不踰。
六籍是正，三千其徒。
华之高寿鲁斋先生七十·其二
作者：金履详
朝代：宋

维王及何，文公孙子。
天子是师，斯文之纪。
华之高寿鲁斋先生七十·其五
作者：金履详
朝代：宋

有车班班，有来自东。
子曰予耄，落此新宫。
华之高寿鲁斋先生七十·其八
作者：金履详
朝代：宋

于时阿衡，一德之书。
于时尚父，犹蟠之居。
华之高寿鲁斋先生七十·其六
作者：金履详
朝代：宋

新宫岩岩，佩玉翩翩。
毋曰予耄，而将闭闗。
华之高寿鲁斋先生七十·其四
作者：金履详
朝代：宋

东人之子，其来秩秩。
是追是琢，是进是服。
即事
作者：金履详
朝代：宋

佳人早幸已从良，好治丝麻理素粧。
休向人前售歌舞，春风宁得几时香。
后数日姚学林用前韵言别因别奉
作者：金履详
朝代：宋

聚散云萍有是言，与君相遇帝城边。
共吟黄卷东风裏，相对青灯夜雨天。
养此俊明真大器，发予沉痼有佳篇。
赠言归别勤渠意，别后重哦即见贤。
和徐山甫初秋韵
作者：金履详
朝代：宋
体裁：七言律诗

众口嗷然望有秋，炎威何事灿林邱。原田处处成焦土，江水源源亦断流。连月更无甘雨应，长空惟有火云浮。如今幸喜金风到，会泻银河洗众忧。
和王妙虚道士诗
作者：金履详
朝代：宋
体裁：七言律诗

我爱高人巧卜居，林烟深处着精庐。煎茶石鼎客当酒，斸笋竹篱自荷锄。隐几要同吾丧我，凿池戏问子非鱼。高山流水知音少，欲去频听辄驾车。
和王希夷庐陵观梅
作者：金履详
朝代：宋
体裁：古风

岁寒堂前桂树秋，秋风浩荡君西游。羡君充此四方志，望尘何异登瀛洲。人生难得心相识，况君与我心相得。君心谁似惟梅花，雪霜不改馨香德。顾我思君日几寻，岁寒又见梅花春。见梅不见故人面，空咏梅花如故人。月明千里虽同致，畴昔追随今少异。始信灯窗朝暮同，此会人生良匪易。噫吁嘻，安得彼此长似岁寒枝，清芬处处同襟期。
和陈復之韵
作者：金履详
朝代：宋

元化机缄未易知，此心之外更闗谁。
题名本自非千佛，造物休言是小儿。
得失天心如契钥，古今人事等花枝。
看来勲业皆吾分，何用谆谆诧一时。
咸淳夏五求王先生墨戏梅竹二首·梅
作者：金履详
朝代：宋
体裁：七言绝句

溽暑初蒸日正长，人间何处有清凉。先生笔下风威劲，便放寒梅次第香。
咸淳夏五求王先生墨戏梅竹二首·竹
作者：金履详
朝代：宋
体裁：七言绝句

图书阅罢独高斋，撰杖油然午荫回。楮颖从容侍函丈，不妨閒引此君来。
唐丈命玉涧僧画金华三洞为图障寿母玉涧有诗约和其韵
作者：金履详
朝代：宋

金华高哉几千丈，翠壁重峦不可上。
上下飞潜灵液通，朝暮烟云姿万状。
我闻元女蟠金鼎，至今遗粒犹可饷。
又闻仙姑驾银鹿，至今瑶田印层嶂。
金华本是东南奇，未数剑门天下壮。
有时笙箫响青云，犹疑幢节迎仙仗。
自古长生端有术，飘飖羣仙尚无恙。
祗今洞天双龙飞，何处华表声清喨。
谁将此山真面目，尽收奇伟归圗障。
居然冈阜北堂前，未须屣履勤敖放。
奉和鲁斋先生涵古斋诗二首·其一
作者：金履详
朝代：宋

圆融无际大无余，万象森然本不癯。
夏至圣渊源端有在，六经芳润几曾枯。
人于心上知洆处，古在书中非远图。
会到一源惟太极，包牺原不与今殊。
奉和鲁斋先生涵古斋诗二首·其二
作者：金履详
朝代：宋

陋巷深居世已疎，书斋幽雅更清癯。
神徂圣伏人何在，古往今来迹易苦。
太极运行常自若，羲皇向上可潜图。
浑涵妙处皆全体，大用周流自不殊。
奉復鲁斋先生上蔡书院圗诗二首·其一
作者：金履详
朝代：宋

生平杖履未东湖，喜自师门见画圗。
堤贯横桥分半水，规方盈尺已全模。
衣冠上蔡存遗绪，絃诵濂溪可合符。
此地先生开道脉，尚迟从往我非夫。
奉復鲁斋先生上蔡书院圗诗二首·其二
作者：金履详
朝代：宋

临海闗东水满湖，书堂新上赤城圗。
地居郊左宜芹藻，天锡奎章示楷模。
王谢后前传正印，东南邹鲁定同符。
谁终溅起平湖水，雨我公田几万夫。
客严陵赠星史
作者：金履详
朝代：宋
体裁：七言绝句

七里滩头眼为青，秋风许我快南溟。东京太史知谁氏，不算庄光是客星。
寿张南坡恭
作者：金履详
朝代：宋

緑袖斑斓上庆庭，莺莺燕燕竞新声。
庚寅初度踰三纪，丁卯秋来快一鸣。
九十春光清昼永，百千岁颂寿星明。
愿君高举纫兰佩，自古悠长是令名。
寿徐山甫
作者：金履详
朝代：宋

三春芳意徧羣葩，今日崧高肇锡嘉。
西馆暂为汤饼会，北堂长奉彩衣华。
祇今喜有莵裘约，此去仍标桂籍花。
吉甫重歌山甫诵，由来补衮是君家。
徐山甫夜话有诗言别次韵
作者：金履详
朝代：宋
体裁：七言绝句

一榻萧然竹与兰，拥衾话别转留难。明朝又渡湘江去，细雨斜风分外寒。
景定甲子夏五三日王希夷兄有弄璋之庆是时希夷尚在岁寒堂报至以历推之日在参月在东井火在天西北鲁斋先生曰此卿相之命也越七日希夷煮饼岁寒诸朋友与焉桐阳金履祥吉甫为诗以贺
作者：金履详
朝代：宋

七日已叨汤饼客，几时亲赏宁馨儿。
有崇佛子于今见，王氏多佳自古奇。
培养庆源惟一善，流传家学有余师。
异时才气须名世，莫负先生卿相期。
术士求书往横山復以诗赠
作者：金履详
朝代：宋

钱君杖履到横山，为我传声谈话间。
术动诸君应一笑，不教垂槖怨空还。
术士求诗
作者：金履详
朝代：宋

自分迂踈已遁思，君言造化有他奇。
吾生果赴功名会，不使勲庸媿鼎彛。
栖真纪胜赠立公二首·其一
作者：金履详
朝代：宋

高真栖处在山阿，古寺山灵久护诃。
三洞奇峰踞龙虎，千秋乔木长藤萝。
泉流清澈天池近，石窦巃嵸云气多。
一片飞来山更好，飞来端的自岷峩。
栖真纪胜赠立公二首·其二
作者：金履详
朝代：宋

閒闯秋高强入山，栖真胜地极高寒。
契泉水下人间去，灵洞云从天半看。
丽泽先生留姓字，颖濵元子蜕衣冠。
典刑尚在山深处，为宿心香不敢灌。
梅雨书懐并唁汪功父
作者：金履详
朝代：宋

雨意萧萧重客愁，如何五月便成秋。
士无禄养农无地，早恐秋风惨黒头。
泛免口占
作者：金履详
朝代：宋
体裁：七言绝句

皇家科目喜宏开，试比抽拈不择才。多少官人无着处，不知能得几人来。
洞山十咏·中峰
作者：金履详
朝代：宋

高岩南下走羣龙，两小源头合一峰。
问道是中人不识，先生信善择中庸。
洞山十咏·中涧
作者：金履详
朝代：宋

雪液风来自石峰，金华众壑此为中。
须知流出此山外，更会羣流共入东。
洞山十咏·五叠泉
作者：金履详
朝代：宋
体裁：七言绝句

时行时止石高下，或见或闻云有无。五叠何妨转奇伟，终然万折必东趋。
洞山十咏·冰壶洞
作者：金履详
朝代：宋

洞外烟云肤寸合，洞中冰雪百寻飞。
壶中日月凴谁记，水自飞淙云自归。
洞山十咏·双龙洞
作者：金履详
朝代：宋
体裁：七言绝句

天镵鬼凿匪人间，涌雪轰雷震地寒。石上双龙盖形似，更深须有老龙蟠。
洞山十咏·小龙门
作者：金履详
朝代：宋

两崖叠叠水中分，瀑布飞流潄石根。
伊阙西河天一角，山间号此小龙门。
洞山十咏·朝真洞
作者：金履详
朝代：宋

洞府高深对月开，长疑底裏閟龙雷。
天窗不照人间世，限尽游人自此回。
洞山十咏·椒庭
作者：金履详
朝代：宋

洞泉喷薄雨鸣溜，竹石参差风遶楹。
好障波流浸山影，飞来灵隠一般清。
洞山十咏·老梅岩
作者：金履详
朝代：宋

片石﨑嵚斜插涧，横枝愁绝浄无尘。
从兹石上栽冰玉，寒谷年年递早春。
洞山十咏·高石岩
作者：金履详
朝代：宋

山到金盆共遶回，势高羣岫独崔嵬。
那更绝顶又拳石，真似飞从天上来。
游三峰
作者：金履详
朝代：宋

九月天气清，高飈扫虚碧。
山色日嶙峋，山意亦寥閴。
有来二三友，劝我振双屐。
问道始委蛇，陟巘转深密。
荦确碍微径，藤蔓绊行色。
冈阜出坡陀，重险更𡷾嵂。
绝壁诧天造，石笋疑人立。
上上復扳援，嵬嵬亦恂栗。
摩藓追旧题，扪萝着新跖。
佝偻度﨑岩，盘薄踞危石。
谁凿丹臼深，碧瓦孰抟埴。
云胡半空中，有此千载迹。
中峰函剑气，幽洞飞灵液。
霏霏人间雨，往往此中出。
阴崖采芝人，东冈并游客。
虚谷逺应声，重崦近成隔。
而我独油然，振衣来千尺。
川流一以眺，苍莽浩无息。
长风拂巾袂，太清可嘘吸。
乃知艰险余，始有高明极。
益知身转高，冥然气超逸。
登天信有基，昇仙岂无术。
何当蹑飞烟，高举振长翮。
倒景凌三光，逺观天地窄。
游下灵洞水深叵入书二十八言
作者：金履详
朝代：宋

久知灵洞锁嵬奇，水石幽深路转﨑。
佳境自多平爽处，笑渠索隠厉裳衣。
游赤松口占
作者：金履详
朝代：宋
体裁：七言绝句

苍虬夹岸几重重，灵液飞流碧涧通。可是神人易忘世，人间争得此山中。
王子可欲寿赵寅仲思成出薲嚚闽兟瞤五字令赋诗
作者：金履详
朝代：宋

操似青松洁似薲，颂言忠信匪为嚚。
水分银汉浸江浙，城拥天台控粤闽。
人向少时宜娓娓，德于进处更兟兟。
聊翁闻有侯鲭味，昨夜宵人已目瞤。
用韵赠小张兄新娶
作者：金履详
朝代：宋

洞房佳气比椒兰，刑至工夫自古难。
莫使家人夸羯末，杨花飞处北风寒。
用韵赠诸友
作者：金履详
朝代：宋
体裁：七言绝句

临别哦诗比赠兰，圣贤学问贵先难。归与休用嗟离索，来岁时时到岁寒。
登严州北高峰用韵
作者：金履详
朝代：宋
体裁：五言律诗

雄蟠古睦东，俯视翠重重。白塔清凉界，乌龙伯仲峰。云连天势近，石酿井泉浓。更上最高处，扳跻意勿慵。
立斋静佳楼和王吉州韵
作者：金履详
朝代：宋

层楼新扁表新功，箇裏工夫自不同。
俨若思时居此敬，寂然静处感而通。
山窥南北浮岚小，月转西东灏气充。
更植楼前佳玉树，君家槐荫比车攻。
苦热和徐山甫韵
作者：金履详
朝代：宋
体裁：五言绝句

地捲槁苗尽，人居沸鼎中。何时霖雨相，梦到武丁宫。
華之高壽魯齋先生七十·其一四
作者：金履详
朝代：宋

毋信其言，省其退私。
毋晦其明，而左右咨。
装解卷鲁斋先生置酒出诗就坐占和
作者：金履详
朝代：宋

功名人事巧推迁，谁信此心即此天。
三轴文章祇借径，万人优劣谩争先。
岂惟科目一时重，要使勲庸后世传。
此意自期尤自信，端如穮蓘有丰年。
輓刘南坡
作者：金履详
朝代：宋
体裁：七言律诗

忆昔端平转化弦，公时输委为安边。鼎成龙御方宾帝，弓堕乌号亦蜕仙。漫仕此情初已薄，爱君一念世逾坚。典刑今与丹旌去，空些哀词咽涧泉。
輓北山子何子三首·其一
作者：金履详
朝代：宋
体裁：五言律诗

道自朱黄逝，人多名利趋。独传真统绪，惟下实工夫。粹德两朝慕，清风四海孤。斯文端未丧，千古起廉隅。
輓北山子何子三首·其三
作者：金履详
朝代：宋
体裁：五言律诗

每侍图书右，令人俗虑空。隐忧惟世变，卧病亦春融。圣处一言敬，天然万理中。音容今永已，哀痛隔幽宫。
輓北山子何子三首·其二
作者：金履详
朝代：宋
体裁：五言律诗

昔年夫子在，已虑晓星稀。气运嗟辰岁，天文动少微。素帏兄并殡，丹旐子同归。总是堪伤处，瑶琴声更稀。
輓徐居士二首·其一
作者：金履详
朝代：宋

昔年涝旱苦频仍，南北郊闗自越秦。
东浙于时犹道殣，严邦此地况山民。
能回涸辙西江水，顿起翳桑寒谷春。
神理因推居上坐，压他持秉剖符人。
輓徐居士二首·其二
作者：金履详
朝代：宋
体裁：七言律诗

积善由来属庆门，如公积善众推尊。至于垂死片言顷，犹是赒饥一念存。有子巳登天子学，无人不感德人恩。霜风惨淡禾塘路，继志扬名在后昆。
輓王易岩
作者：金履详
朝代：宋

石笋孙枝萃众芳，少推夙慧映诸郎。
故家文献典刑在，前辈风流气脉长。
误把一编黄纸册，未沾数寸緑袍香。
同云惨澹西原路，頼有遗编死不亡。
輓莲塘呉孺人·其一
作者：金履详
朝代：宋

北风吹恨入佳城，忍听依依薤露吟。
家世百年忠厚意，夫人一点惠慈心。
桥横兰渚阴功逺，山遶莲塘地脉深。
记取祇今埋玉处，他时青紫映丘林。
輓莲塘呉孺人·其三
作者：金履详
朝代：宋
体裁：七言绝句

细雨西窗展画筒，江山杳霭几重重。檐花飞动衣裳冷，疑在云间第一峰。
輓莲塘呉孺人·其二
作者：金履详
朝代：宋
体裁：句

题汪功父所藏画卷。
进退格送苏金华解官东归
作者：金履详
朝代：宋

勇学渊明赋归去，岂随巧宦效脂韦。
居官但饮双溪水，问圃宁无三径资。
碧落竞腾鵰鹗兴，秋风独忆鲙鱼肥。
吾皇侧席思贤德，会有征书下赤墀。
送金簿解官归天台五首·其一
作者：金履详
朝代：宋

昆崙派南条，东走欲无极。
海气薄回峦，清淑转郁积。
嵬嵬天台山，东表千万尺。
其上有仙灵，其下有英特。
伊人天一方，从往恨未即。
渺渺隔苍山，跂予三嘆息。
送金簿解官归天台五首·其三
作者：金履详
朝代：宋

自从夫君来，剑气躔须女。
游刃肯綮间，淬锋沧浪浦。
直气浩难容，才名世所妬。
枳棘岂栖鸾，百里非贤路。
善刀谨自藏，大烹鼎可负。
送金簿解官归天台五首·其二
作者：金履详
朝代：宋

昔岁在东壁，紫气踰苍山。
金君初筮晋，赵侯亦开藩。
下有莲幕友，上有师帅贤。
浑然和气中，砥柱屹流湍。
使我千里民，赋政两清安。
益知天台高，楚波浩无边。
一朝别流泳，先后俱东辕。
邦民一何孤，天意一何悭。
舟流安底止，郡政将改弦。
嗟我千里民，生意復茫然。
送金簿解官归天台五首·其五
作者：金履详
朝代：宋

白云苍山东，归骖迈长道。
采采斑斓衣，怡怡华萼耀。
俯仰浩无怍，归来岂不好。
正疑税驾初，已有徴车召。
努力崇明德，勲庸良自保。
我亦志四方，匪伊瞻旗纛。
送金簿解官归天台五首·其四
作者：金履详
朝代：宋

自从夫君来，二惠亦骖乘。
天台本多贤，君门独何盛。
大儿十四龄，神气极凝莹。
温然荆山璆，可续虞磬韵。
小儿年十一，磊朗益自俊。
壮气已食牛，风蹄期奋迅。
两载辱交从，一朝随归𩍐。
相见復何时，相别涕其陨。
美质不可恃，学问无穷尽。
少小日易逾，德业须自竟。
执手独徊徨，愧无珠玉赠。
归哉各努力，教忠家有训。
逺游篇寿立斋
作者：金履详
朝代：宋

我歌逺游篇，西望心悠然。
孰能为此游，渺渺重山川。
和鸾车班班，珩佩声珊珊。
块视几邱陵，带视几流泉。
正气凝阳刚，端操凌云烟。
犹将径天地，奚独此江山。
黄鹄以为御，鸾鳯以为参。
云旗何扬扬，八龙亦蜿蜿。
一举众山小，再驰天地寛。
三驾跨八极，高驰阊阖间。
正阳以为粮，六气以为餐。
金丹毓天和，玉色頩脕颜。
俯视世蚊虻，起灭瓮盎邉。
高超凌太初，达观真后天。
愿言膏吾车，执鞭随两骖。
郑北山之元孙扁其楼王适庄为书北山之英四字求跋为作诗·其一
作者：金履详
朝代：宋

北山之高，屹屹南州。
北山之英，尔公尔侯。
郑北山之元孙扁其楼王适庄为书北山之英四字求跋为作诗·其一〇
作者：金履详
朝代：宋

嗟我思公，去之百岁。
思莫见之，见其后裔。
郑北山之元孙扁其楼王适庄为书北山之英四字求跋为作诗·其一一
作者：金履详
朝代：宋

维公之英，育多闻孙。
尚继其志，而世其声。
郑北山之元孙扁其楼王适庄为书北山之英四字求跋为作诗·其一三
作者：金履详
朝代：宋

北山之英，郑公之人。
仰止攸同，矧其后昆。
郑北山之元孙扁其楼王适庄为书北山之英四字求跋为作诗·其一二
作者：金履详
朝代：宋

亦有适庄，景尔家世。
北山之英，表此大字。
郑北山之元孙扁其楼王适庄为书北山之英四字求跋为作诗·其一四
作者：金履详
朝代：宋

吉甫作颂，勉尔闻孙。
郑公是似，北山之英。
郑北山之元孙扁其楼王适庄为书北山之英四字求跋为作诗·其七
作者：金履详
朝代：宋

高牙大纛，虎节铜符。
东将寛民，乃公所余。
郑北山之元孙扁其楼王适庄为书北山之英四字求跋为作诗·其三
作者：金履详
朝代：宋

不屑以洁，不震以强。
权不离义，鍜不柔刚。
郑北山之元孙扁其楼王适庄为书北山之英四字求跋为作诗·其二
作者：金履详
朝代：宋

诞此郑公，维国之器。
有伟其才，有奇其气。
郑北山之元孙扁其楼王适庄为书北山之英四字求跋为作诗·其五
作者：金履详
朝代：宋

既藩既宣，左秦右川。
北仇方睦，西戎独严。
郑北山之元孙扁其楼王适庄为书北山之英四字求跋为作诗·其八
作者：金履详
朝代：宋

相维权奸，公以才忌。
濒死荒陲，非公所悸。
郑北山之元孙扁其楼王适庄为书北山之英四字求跋为作诗·其六
作者：金履详
朝代：宋

壮兹逺猷，卓兹伟志。
一时之英，而不大试。
郑北山之元孙扁其楼王适庄为书北山之英四字求跋为作诗·其四
作者：金履详
朝代：宋

戎始归疆，人喜公虑。
谓戎未觉，亟固我圉。
都下会安吉姚学林作诗奉勉
作者：金履详
朝代：宋

客裏相逢岂偶然，羡君爽气浩无边。
世间固是少英物，吾辈当期不负天。
撑起元龙湖海气，撩来坡老短长篇。
化工不尽斯文在，莫学余人学圣贤。
都下赋归奉别天台金彦如惠子明沈新之马景昭赵寅仲并呈于晦仲时与寅仲以上诸兄初相识诸兄又约便道至王先生岁寒堂相会也·其一
作者：金履详
朝代：宋
体裁：七言绝句

多士趋京我亦东，不排阊阖不南宫。此行识得天台彦，谁道归舟载月空。
都下赋归奉别天台金彦如惠子明沈新之马景昭赵寅仲并呈于晦仲时与寅仲以上诸兄初相识诸兄又约便道至王先生岁寒堂相会也·其二
作者：金履详
朝代：宋
体裁：七言绝句

客中相见别匆匆，论学无由意独浓。赖是岁寒来有约，不妨归去又相逢。
鄭北山之元孫扁其樓王適莊爲書北山之英四字求跋爲作詩·其九
作者：金履详
朝代：宋

孰是叔季，而有斯人。
孰是北山，而落其英。
释弟
作者：金履详
朝代：宋
体裁：七言律诗

我生半世尚茫茫，西既隔谷东如汤。众责今方四面至，百为尽要一身当。仲兄摘实瓜几少，伯氏刈葵根已伤。康叔周公本相睦，休滋俗见积参商。
题城南塔院
作者：金履详
朝代：宋
体裁：五言律诗

佳境城南胜，浮屠占十分。鱼钓船依竹，僧斋钵荐芹。夜窗双港月，日晓九峰云。不随人世改，千古瀫波纹。
题富阳严先生祠耕春堂
作者：金履详
朝代：宋

西望先生旧钓台，无穷山色锁崔嵬。
閒归故国耕春雨，遂起頽风生暮雷。
万事尽随江水去，千年宁几客星来。
北山今有何夫子，不入经筵亦草莱。
题王立斋矩轩记后
作者：金履详
朝代：宋
体裁：七言律诗

以矩名轩义已谐，方方寻丈自恢恢。勿侵四壁藩篱限，不费一天风日来。学者毋欺惟暗室，圣门所乐只灵台。盍朋但读立斋记，谁谓颜居曰陋哉。
题钓台
作者：金履详
朝代：宋

谁云孟氏死，吾道久无传。
我读子陵书，仁义独两言。
仁为本心德，义乃制事权。
懐辅存体用，治乱生死闗。
乃知严先生，优到圣贤边。
归来钓清江，夫岂长往人。
汉道终杂霸，文叔徒几沈。
何如对青山，俯仰日油然。
我来一瓣香，敬为先生拈。
陟彼崔嵬冈，想此仁义心。
俨若羊裘翁，缥缈暮云深。
题青冈时兄友山楼
作者：金履详
朝代：宋
体裁：七言绝句

万顷平畴一色春，双溪城阙北山青。登楼不为閒瞻眺，此地前贤尚典刑。
龙井
作者：金履详
朝代：宋

高峰余洞气，石窦通灵液。
发源已太孤，临崖千万尺。
井甃回飞湍，修绠收澄碧。
一饮清风生，肤寸寒云出。
山僧语似奇，老龙事无迹。
我来翠微巅，得此寒泉食。
东望子陵台，连峰对𡷾嵂。
下有十九泉，趾此相仲伯。
因哦招隐诗，凭高三叹息。
送西秦张仲实游大涤洞天
作者：金应桂
朝代：宋

山林有真趣，得趣即神仙。
好趁暮春月，来游大涤天。
晴岚融玉室，花气袭丹泉。
此地通悬溜，清吟过叔元。
送西秦张仲实游大涤洞天
作者：金应桂
朝代：宋

山林有真趣，得趣即神仙。好趁暮春月，来游大涤天。晴岚融玉室，花气袭丹泉。此地通悬霤，清吟过叔元。
望江南
作者：金德淑
朝代：宋
体裁：词

春睡起，积雪满燕山。万里长城横缟带，六街灯火已阑珊。人立蓟楼间。空懊恼，独客此时还。辔压马头金错落，鞍笼驼背锦斓班。肠断唱门关。
望江南·忆江南·春睡起
作者：金德淑
朝代：宋
体裁：词

春睡起，积雪满燕山。
万里长城横玉带，六街灯火已阑珊，人立蓟楼间。
空懊恼，独客此时还。
辔压马头金错落，鞍笼驼背锦斓班。
肠断唱门关。
望江南·憶江南
作者：金德淑
朝代：宋

春睡起，積雪滿燕山。萬里長城橫玉帶，六街燈火已闌珊，人立薊樓間。空懊惱，獨客此時還。轡壓馬頭金錯落，鞍籠駝背錦斕班。腸斷唱門關。
望江南·春睡起
作者：金德淑
朝代：宋

春睡起，积雪满燕山。万里长城横玉带，六街灯火已阑珊，人立蓟楼间。
空懊恼，独客此时还。辔压马头金错落？鞍笼驼背锦斓班，肠断唱阳关。
送西秦張仲實遊大滌洞天
作者：金應桂
朝代：宋

山林有真趣，得趣即神仙。
好趁暮春月，來遊大滌天。
晴嵐融玉室，花氣襲丹泉。
此地通懸霤，清吟過叔元。
云岩
作者：金文刚
朝代：宋
体裁：古风

丹崖何突兀，与客共跻攀。一啸九天润，断云千古闲。杖行龙虎背，袖拂斗牛间。愿言觅刀圭，乘风弄羽翰。
雲巖
作者：金文剛
朝代：宋

丹崖何突兀，與客共躋攀。
一嘯九天潤，斷雲千古閑。
杖行龍虎背，袖拂斗牛間。
願言覓刀圭，乘風弄羽翰。
荔枝
作者：金暕
朝代：宋

金狄門前拜詔新，白龍臺下擁朱輪。
蕉花雨裏千兵路，荔子風中萬馬塵。
荔枝
作者：金暕
朝代：宋

金狄门前拜诏新，白龙台下拥朱轮。
蕉花雨裏千兵路，荔子风中万马尘。
荔枝
作者：金暕
朝代：宋

金狄门前拜诏新，白龙台下拥朱轮。蕉花雨里千兵路，荔子风中万马尘。
七夕吟
作者：金朋說
朝代：宋

銀河東達鵲橋西，織女牛郎會晤時。
纔得歡娛又離別，相逢擬待隔年期。
中秋夜偕朱表姪題月
作者：金朋說
朝代：宋

晴空光溢玉盤鮮，銀漢斕斒斗柄旋。
此夕共爲攀桂問，姮娥著付與誰先。
五季梁主
作者：金朋說
朝代：宋

弒君殺父亂綱常，弟戮其兄促滅亡。
上下交征仁義絕，背違天理應難昌。
五季相馮道
作者：金朋說
朝代：宋

歷代成規知謹守，五朝八姓誥封新。
改辭易面何無耻，視古夷齊不愧心。
五季石晉·其一
作者：金朋說
朝代：宋

父禮契丹輸左袵，尊夷割地表稱臣。
降戎借勢冠裳倒，萬古春秋一罪人。
五季石晉·其二
作者：金朋說
朝代：宋

石晉尊夷取帝華，如何兩世覆邦家。
殺胡林下天還報，剖腹鹽心歸帝羓。
修身吟
作者：金朋說
朝代：宋

克己工夫熟，磋磨日日新。
形端儀表正，湯聖自盤銘。
冬日幽居
作者：金朋說
朝代：宋

爐煨榾柮雪煎茶，松竹環居耐歲華。
窗外玉梅疏弄影，助人詩興兩三花。
冬日憶友
作者：金朋說
朝代：宋

寥落園林度小春，枝頭橙橘摘黄金。
蟹螯樽俎新豊美，剪燭連宵憶故人。
冬雪吟
作者：金朋說
朝代：宋

彤雲垂四野，六出舞漫天。
却笑廣文鄭，嚴寒無坐氈。
司馬昭弒魏主
作者：金朋說
朝代：宋

曹操師模司馬昭，鎔成成弒濟君刀。
恢恢天網原無漏，報施何曾差一毫。